فه‌شه‌لی دروستکردنی سوڵته‌ی کوردی – Denegkan\nفه‌شه‌لی دروستکردنی سوڵته‌ی کوردی\nbyرزگار\tFebruary 13, 2011\tگشتی\nله میژووی کوردا، یه‌که‌م هه‌وڵی دروستکردنی سوڵته‌ی سیاسی کوردی شکستی هێنا!!، شکستی سوڵته‌یه‌کی سیاسی که بتوانێت نوێنه‌رایه‌تی و متمانه‌ی ته‌واوی میلله‌تی هه‌بێت. ئه‌وه‌ش راست نییه که بێژن کورد ناتوانێت حکومه‌ت به‌ڕێوه‌به‌رێت، کورد میلله‌تێکی به تواناو لێهاتووه به‌ڵام پێکهاته‌ی کۆمه‌ڵایه‌تی رێگره له دروستکردنی سوڵته‌ی سیاسی و درو‌ستکردنی هه‌ویه‌تی میللی بۆ میلله‌ته‌که.\nکورد ماوه‌ی بیست ساڵه بۆ یه‌که‌م جار له هه‌ڕێمێکدا حکومڕانی خۆی ده‌کات و له‌و ماوه‌یه‌دا نه‌یتوانیوه ئیداره‌یه‌کی حکومی دروست بکات که جێگه‌ی متمانه‌ی میلله‌ت بێت به‌ڵکو جێگه‌ی متمانه‌ی ئه‌ندامانی حیزبی ده‌سه‌ڵاته‌که‌یه. ئیداره‌یه‌کی په‌ڕپووت، وه‌زعێکی سیاسی شڵه‌قاو، جیاوازی نه‌کردن له نێوان ماڵی میلله‌ت و ماڵی حیزب.\nحکومه‌ت، ده‌سه‌ڵات، میلله‌ت، وڵات هه‌موو ئه‌مانه ئاستی هوشیارییه !، هوشیاری له سوڵته‌ی میلله‌تێک، دیدی هێزه سیاسییه‌کان، لێپرسراوی تاک و کرده‌وه‌کانی له کۆمه‌ڵگادا، هه‌موو ئه‌مانه به شه‌و و رۆژێک دروست نابن به‌ڵکو پڕۆسه‌یه‌کی به‌رده‌وامی فێربوون و گۆشه‌کردنه و به تایبه‌تی میراتێکه که له نه‌وه‌یه‌که‌وه بۆ نه‌وه‌یه‌کی تر ده‌مێنێته‌وه که کورد ئه‌و ( میرات ) ه‌ی نییه، بۆشاییه‌ک هه‌یه، له حاڵه‌تی دووه‌م یا ئه‌وه‌تا ئه‌و بۆشاییه پڕده‌کرێته‌وه به‌وه‌ی که نوخبه‌یه‌کی خاوه‌ن مه‌عریفه‌ت و شاره‌زا و خاوه‌ن زانیاری کاروباری میلله‌ت ده‌گرنه ده‌ست که ده‌زانن چۆن میلله‌ت ئاراسته‌ی ئه‌و ئاسۆیه ده‌که‌ن. ئه‌مه‌ش له واقیعی کورده‌وه دووره چو‌نکه کورد تا ساڵانی 40-60 له ده‌ست نوخبه‌دا بوو، پاشان که‌و‌ته ده‌ست عه‌شایر و که‌سانی به‌ناو شۆڕشگێر که له رێگای حیزبه‌وه به‌رزبوونه‌وه بۆ سه‌ر ته‌ختی ده‌سه‌ڵات.\nگه‌نده‌ڵی ئیداری حکومی، نه‌ک له کوردستان به‌ڵکو له هه‌رشوێنێک بێت، هۆ سه‌ره‌کییه‌که‌ی له ئه‌نجامی پێکهاته‌ی ئه‌و ده‌سه‌ڵاته‌یه. گه‌ر له کوردستان هه‌وڵی چاکسازی بدرێت، له رۆژگاری ئه‌مڕۆکه  پێکاهاته‌ی هه‌یکه‌لی سیاسی که سوڵته‌ی کوردی لێ پێکهاتووه رێگره له به‌رده‌م هه‌موو چاکسازییه‌کدا. دوو حیزب که ده‌سه‌ڵاتی ئه‌مڕۆی له ژێرده‌ستدایه به شێوه‌یه‌ک بینا کراوه که مه‌جالی چاکسازی تێدا نییه، نیزامێکه رێگا به چاکسازی نادات، وه‌هه‌روه‌ها هه‌ردوو حیزبه‌که هه‌یکه‌لی به شێوه‌یه‌ک پێكهاتووه که له ناوخۆیدا مه‌جالی چاکسازی تێدا نییه.\nشێوازی ده‌ستوری وڵات بۆ حکومڕانی و چۆنیه‌تی به‌ڕێوه‌بردنی ئیداره‌کان چاره‌نووسسازه له بارودۆخی سیاسی و کۆمه‌ڵایه‌تی و ئابووری و فه‌ر‌هه‌نگی ئه‌و میلله‌ته. هه‌وڵده‌درێت و هه‌وڵدرا که ده‌ستور بۆ حکومه‌تێکی کوردستانی دابنێن.\nیه‌کێک علومی سیاسی بخوێنێت، فێری ده‌که‌ن چ جۆره مۆدێلێکی سیاسی له کۆنه‌وه تا ئه‌مڕۆ هه‌بووه و شێوه‌کانی حکومڕانی و ده‌ستوری وڵاتان چۆنه و تایبه‌تمه‌ندی هه‌ریه‌که‌یان چییه، چۆن و به چ شێوه‌یه‌ک و ئامڕازێک ئه‌و ده‌سه‌ڵاتی میلله‌ته به‌ڕێوه‌ده‌برێت. ( له دیمو‌کراتی ئه‌م سه‌رده‌مه ده‌بێژن ته‌نها میلله‌ت خۆی خاوه‌نی ده‌سه‌ڵاتی میلله‌ته).\nمۆدێلی سیاسی کوردستان وه‌ک ده‌بینرێت چۆنه: من سه‌رۆک عه‌شێره‌تم و هه‌موو عه‌شیره‌ته‌که‌م ده‌بێت له ژێر ده‌ستی مندا بێت، دوایی هه‌موو خه‌ڵکی گو‌نده‌که‌م ده‌بێت له ژێرده‌ستی مندا بێت، دوایش هه‌موو عه‌شیره‌ته‌کانی ناوچه‌ی ده‌وری گو‌نده‌که‌م ده‌بێت له ژێرده‌ستی مندا بێت. ئه‌مجا دوایی هه‌موو عه‌شێره‌ته‌کانی ئه‌و میلله‌ته‌ی که منی تیا ده‌ژیم ده‌بێت له ژێرده‌ستی مندا بێت. ئه‌م شیوه‌ی ده‌سه‌ڵاتی هه‌ره‌مییه له سه‌ر شێوه‌ی هه‌ره‌می فیرعه‌نه‌کانه. باش له یادمه کاتێک که کاک هوشیار زێباری له سه‌ره‌تا که بوو به وه‌زیری ده‌ره‌وه‌ی ئێراق به رۆژنامه‌کانی غه‌ربی گووت: نیزامی سه‌ددام شێوه‌یه‌کی هه‌ره‌می هه‌بوو، هه‌موو نیزامێکی هه‌ره‌می که شوێنێکی رووخا هه‌موو نیزامه‌که ده‌رووخێت.\nله کوردستان هه‌و‌ڵیاندا که ده‌ستور بۆ حکومه‌تی هه‌رێم دابنێن و بۆ ئه‌م مه‌به‌سته‌ش لیژنه‌یه‌ک دروستکرا. دکتۆر نوری تاڵه‌بانی پاش یه‌ک دوو ساڵ کارکردن له لیژنه‌که‌دا له نائومێدی وازی هێنا و کشایه‌وه و له رۆژنامه‌ی هاوڵاتی وتارێکی بڵاوکرده‌وه و چوو له ماڵی خۆی دانیشت. چونکه بێ هوده بوو. له لیژنه‌که‌دا هه‌وڵیان ده‌دا جلوبه‌گێک بدوورن که پڕ به له‌شی موقه‌داساته‌کانیان بێت نه‌ک ده‌ستورێک بۆ ئاینده‌ی سیاسی میلله‌تێک دابنێن. ئه‌و ده‌ستوره که‌موکوڕییه‌کی هه‌ر زۆر زۆری تێدایه و نزیک ده‌بێته‌وه له گاڵته‌جاری و کۆمیدیای ده‌ستوری سیاسی چونکه زۆر شتی گرنگی تێدا نییه و باسی تێدا نه‌کراوه که په‌یوه‌ندی به موماره‌سه‌ی ده‌سه‌ڵاته‌وه بێت و که ده‌بێت ده‌سنیشان بکرێت.\nهۆکاری سه‌ره‌کی فه‌شه‌لی بۆ یه‌که‌م جار دروستکردنی سوڵته‌ی کوردی ده‌گه‌ڕێته‌وه بۆ ئه‌قلیه‌تی عه‌شایری، خێڵێتی میلله‌تی کورد. هه‌ر له‌م دوو هۆکاره‌وه ئه‌نجامه‌کانی تر سه‌رچاوه ده‌گرن، وه‌ک گه‌نده‌ڵی، به‌کارنه‌هێنانی توانای تاکی میلله‌ت، دوورخستنه‌وه‌ی پسپۆران و شاره‌زایان له ئیداره‌ی حکومه‌ت، نامۆ بووونی میلله‌ت به حکومه‌ته‌که‌ی، حکومه‌تێكی لاوز، حکومه‌تێکی بێ ده‌سه‌ڵات و بێ ئیراده.\nسوڵته‌ی سه‌ر ده‌سه‌ڵاتی کوردستانی پاش ئه‌زمونێکی درێژ ئه‌مڕۆ هه‌ست به نوقسانییه‌کانی ده‌کات، هه‌ست ده‌کات لاوازه، هه‌ست ده‌کات میلله‌ت ناڕه‌زایه. بۆیه دوو بابه‌تی ئاسانی وه‌ک به‌ژه‌وه‌ندی نه‌ته‌وه و ره‌نجی شه‌هیدانی به بارمته گرتووه. له جیاتی چاره‌سه‌رکردنی کێشه‌کان که به‌روڕووی ده‌بنه‌وه ده‌چێت ئیستیخلالی هه‌ستی نه‌ته‌ویی و رۆحیه‌تی شه‌هیدان ده‌کات تا بتوانێت میلله‌ت بۆ لای خۆیان رابکێشن. ئه‌مه‌ش هه‌وڵیکی هه‌رزانبه‌هایه. وه‌ک ده‌بێژن سیاسه‌تکردن بریتییه له دۆزینه‌وه‌ی چاره‌سه‌ر بۆ موشکیله. هیچ کاتێک کۆمه‌ڵگا بێ موشکیله نابێت، موشکیله‌یه‌ک چاره‌بکرێت دانه‌یه‌کی تر سه‌رهه‌ڵده‌دا. ئه‌رکی سیاسه‌ته که چاره‌ی بۆ بدۆزێته‌وه.\nPrevious ئێواره‌یه‌ک تیایدا ده‌گه‌ڕێمه‌وه\nNext بوو به سه‌رۆکی پێشوومان !(رئیس سابق)


هێزە ئەمنیەکانی عێراق لە تەواوی شاری حەدیسەی خۆرئاوای ئەنبار جێگیرکراون بۆ پاراستنی ئەمنیەت و رێگرتن لە هەوڵی دزەکردنی رێکخراوی 'دەوڵەتی ئیسلامی' (داعش). [خاوەنی وێنە: بەڕێوبەرێتی پۆلیسی ئەنبار]\nهێزەکانی عێراق دووشەممە (9 نیسان) رێگرییانکرد لە چوار چەکداری رێکخراوی "دەوڵەتی ئیسلامی" (داعش) کە پلانیان دادەنا بۆ ئەنجامدانی هێرش لەنێو شاری حەدیسەدا لە پارێزگای ئەنبار.\nسەرۆکی ئەنجومەنی خۆجێیی حەدیسە خالید سەلمان وتی کاتژمێر سێی بەیانی بەکاتی ناوچەکە، چەکداران توانییان "بەهۆی تاریکییەوە دزەبکەنە نێو گەڕەکی مەلعەبی نێوەندی شار تا خۆیان بتەقێننەوە له نزیك ئامانجە ئەمنیەکانه‌وه".\nسەلمان بە دیارونای وت: "هێزە ئەمنی و خێڵەکیەکان هەرزوو بە هێرشبەرەکانیان زانی و پێکدادان روویدا بۆ زیاتر لە دوو كاتژمێر و سیانیان لێکوشتن."\nچوارەم ئەندامی داعش، کە لە ماڵێکی ئەو نزیکانەدا خۆیشاردبووه‌وە، خۆی تەقاندەوە کاتێك هێزە ئەمنی و خێڵەکیەکان نزیكبوونەوە لە شوێنەکە و دوو ئەندامی پۆلیسی فریاكه‌وتنی کوشت و شەشی دیکەی بریندارکرد.\nسەلمان وتی رێگرییەکەی هێزە ئەمنیەکان بۆ ئەندامانی داعش "ئاماژەیەکی روونە بۆ وریایی و ئامادەیی هێزەکان بۆ شکستهێنان بە هەر هەوڵێکی تیرۆریستان بۆ هەڕەشەکردن لە ئەمنیەتی حەدیسە".\nوتی حەدیسە سێ ساڵ خۆڕاگربوو بەڕووی هەوڵە یەک لەدوای یەکەکانی داعشدا بۆ داگیرکردنی، لەکاتێکدا گروپەکە شارەکانی دیکەی ئەنباری داگیردەکرد. هه‌روه‌ها جەختیشی لەوە كرد كه شارەکە "هه‌رگیز زه‌فه‌ری پێنابرێت له‌لایه‌ن تیرۆریستانه‌وە".\nوتیشی هێزەکانی سوپا و پۆلیس، بە پاڵپشتی خێڵەکانی ناوچەکە، بەنێو حەدیسەدا بڵاوبوونه‌ته‌وه و ئۆپەراسیۆنی دەستپێشخەرانە ئەنجامدەدەن بۆ پاککردنەوەی ناوچە بیابانییه‌كه لە پاشماوەکانی داعش.\nهه‌وه‌ها وتی دانیشتوان بەشداریده‌كه‌ن له هەوڵە ئەمنیەکاندا لەڕێی هاوکاریكردنی ته‌واوی هێزە ئەمنیەکانه‌وه و پێدانی زانیاری دەستبەجێ دەربارەی هەر چالاکیەکی داعش.


پەرلەمانتارێکی نەمسا: تورکیا ئەو نەمساویانە دەستگیر و دیپـۆرت دەکات کە ڕەخنە لە ئەردۆغان دەگرن\nپـیتەر پیلز، پەرلەمانتاری سەر بە پارتی سەوزی نەمسا\nیاسادانەرێکی ئۆپـۆزسیۆنی نەمسا دەڵێت 5 هاوڵاتی نەمساوی کە ڕەخنە و توانجیان لە ڕەجەب تەیب ئەردۆغان سەرۆکی تورکیا گرتبوو، لە فڕۆکەخانەکانی تورکیا دەسـتبەسەرکراون و پاشان دیپـۆرتکراون.\nپـیتەر پیلز ئەندامی پارتی سەوزی نەمسا ئەمڕۆ پـێنجشەممە لە کۆنگرەیەکی ڕۆژنامەوانی ئەمەی ڕاگەیاند و گوتی 5 حاڵەتەکەی تۆمارکردووە و لە یەکێـکیاندا کاربەدەستێکی تورک بە نەمساویـیەکەی گوتووە لە نەمساوە زانیاریان لەسەر داوە کە ڕەخنەی لە ئەردۆغان گرتووە. هەروەها هاوڵاتیـیەکی دیکەی نەمساویش لە فڕۆکەخانە ڕێگەیان‌پـێگرتووە لەسەر ئەوەی لە مۆبایلەکەی تێکستێـکی ڕەخنەئامێزی لە دژی ئەردۆغان تێدابووە.\nلە حاڵەتێـکی دیکەش کاربەدەستێک لە کونسوڵخانەی تورکیا لە ڤیەنـنا بە نەمساویـیەک کە ڕەخنەی لە ئەردۆغان گرتبوو، گوتووە وەزارەتی ناوخۆی تورکیا بڕیاری داوە ڕێگە نەدرێت گەشت بۆ تورکیا بکەیت.\nئەو 5 هاوڵاتیـیە نەمساویـیە لە نێوان یەک بۆ سێ ڕۆژ لە تورکیا دەسـتگیرکرابوون.\nپـیتەر پیلز کە دوو لەو پـێنج کەسەی لەگەڵدابوو لە میانەی کۆنگرە ڕۆژنامەوانیـیەکەدا، ڕووی دەمی کردە نەمساویـیەکان و گوتی" ئەگەر لە نەمسا لێدوانتان لە دژی ئەردۆغان داوە ئەوا ئامۆژگاریتان دەکەم نەچن بۆ تورکیا."\nئەم پەرلەمانتارەی نەمسا هەڵمەتێـکی لە دژی دەسەڵاتدارانی تورکیا دەسـتپـێکردووە و دەڵێت تۆڕێـکی سیخوڕیـیان لە ئەوروپا دروسـتکردووە بۆ بەرژەوەندی ئەردۆغان و ئەو تۆڕە کاردەکات لە ڕێگەی دیپلۆماتانی تورکیا، ئەوانەی بەرپـرسن لە کاروباری ئاینی لە باڵیۆزخانەکانی تورکیا. دەڵێت ئەم تۆڕە چاودێری ئەوانە دەکەن کە ڕەخنە لە ئەردۆغان دەگرن و پاشان زانیاریان لەسەر دەدەن.\nلە لایەکی دیکە گوتەبێژێـکی وەزارەتی دەرەوەی نەمسا گوتی 3 هاوڵاتی نەمساوی دەیانەوێت لە تورکیاوە بەرەو نەمسا بگەڕێنەوە ، بەڵام ڕێگەیان پـێنادرێت بە بیانووی پـێشێلکردنی یاساکانی تورکیا. گوتیشی دیارە مەسەلەی سیاسی لە پشتەوەیە. جەختی لەوە کرد حکومەتی نەمسا کار بۆ گەڕاندنەوەیان دەکات.


پێویستە هاوسەران بایەخ بەم خواردنانە بدەن\nبە ڤیدیۆ؛ ماکیاژکردن بەم شێوازە چاوەکانت گەورەتر دەردەخات\nبێگومان خۆراك زۆر كاریگه‌ری له‌سه‌ر ته‌ندروستی هه‌یه له هه‌موو روویه‌كه‌وه، دەروونی یان جەستەیی یاخود لایه‌نی سێكسی،هاوسەران پێویستە بەشێوەیەکی تایبەتی گرنگی بە لایەنی سێکسیان بن و ئاگاداری جۆری خۆراکیان بن.\nبه‌پێی توێژینه‌وه‌یه‌كی پزیشكانی ئه‌ڵمانیا كه له پێگەی" arrajol" بڵاوكراوه‌ته‌وه، ئه‌م خواردنانه كاریگه‌ری پۆزه‌تیڤی هه‌یه له‌سه‌ر ته‌ندروستی سێكسی، پێویستە لایەنی کەم رۆژانە یەکێک لەو خۆراکانە بخورێت.\n1-سپێناخ، به‌تایبه‌تی و سه‌وزه‌وات ده‌وڵه‌مه‌نده به مه‌گنسیۆم كه بۆ خوێنبه‌ره‌كان به‌سووده، به‌تایبه‌ت له‌رووی ته‌ندروستی سێكسیه‌وه.\n2-چا، به‌هه‌مان شێوه مادده‌یه‌كی تێدایه به‌ناوی "كایتشین" به‌رپرسه له لایه‌نی ده‌روونی و هه‌سته‌وه‌ره‌كانی مێشك و چالاككردنی خوێن و توانای سێكسی به‌ڵام چای كیس و ئاماده‌كراوه‌كان ناگرێته‌وه.\n3-پرته‌قاڵ، یه‌كێكه له میوه كاریگه‌ره‌كان به‌هۆی بوونی برێكی زۆری ڤیتامین سیه‌وه، زۆر به‌سووده بۆ ته‌ندروستس سێكسی.\n4-هێلكه، برێكی زۆر ڤیتامین بی6 و بی 5 تێدایه، كه زۆر به‌سووده بۆ كه‌مكردنه‌وه‌ی دوودڵی و یه‌كسانی هۆرمۆنه‌كان.\n5-فاسۆلیای سور، ده‌وڵه‌مه‌نده به پرۆتین و په‌ستانی خوێن كه‌مده‌كاته‌وه، هه‌روه‌ها برێكی زۆر مادده‌ی ریشاڵی تێدایه یارمه‌تیده‌ره بۆ كه‌مكردنه‌وه‌ی كۆلیسترۆڵی خوێن و یه‌كسانكردنه‌وه‌ی لێدانه‌كانی دڵ.\n6-شۆفان، یارمه‌تی به‌رزكردنه‌وه‌ی ئاستی هۆرمۆنی "تیستوستیرون" ده‌دات له خوێندا، كه هاوكاره بۆ به‌رزكردنه‌وه‌ی توانای سێكسی.\nئه‌م بابه‌ته 20627 جار خوێنراوه‌ته‌وه\nئەو خۆراکانەی چەندی لێبخۆیت قەڵەوت ناکەن\nهەشت نیشانە دەریدەخات رێژەیەکی زۆر لە شەکر دەخۆیت\nپەیامی نەڤید زەردی دەربارەی هەڵمەتی نوێکردنەوەی پۆستە کۆنەکانی فەیسبوک\nپریانکا چۆپرا بە عەزیەکی سەرنجراکێشەوە خەڵاتێکی مرۆڤایەتی وەردەگرێت\nهەندێک ئامۆژگاری گرنگ بۆ ئەو کەسانەی ژیانی هاوسەرگیریان پێکهێناوە\nچوار هۆکار وادەکات خانمان ئیرەیی بەیەکتر ببەن


ئێران لە «ستراتێژیی بەڕێوەبەرایەتیی ترامپ»دا\nفارین پاڵیسی – مایک پۆمپیۆ و: کەماڵ حەسەنپوور 6 / 1 / 2019\nچاوبرسییەتیی ڕێژیم بۆتە هۆی کەلێن لە نێوان خەڵک و ڕێبەرانیان، کە کاری کاربەدەستانی دژوار کردووە کە بە شێوەیەکی باوەڕپێکراو لاوانی ئێران هان بدەن تا پێشڕەوی جیلی داهاتووی شۆڕش بن. ئایەتوڵڵاکانی خوازیاری حکومەتی ئایینی دەتوانن شەو و ڕۆژ دروشمی «مردن بۆ ئیسڕائیل» و «مردن بۆ ئامریکا» بدەن، بەڵام ناتوانن دووڕوویی قیزەوەنەکەیان بشارنەوە. محەممەد جەواد زەریف، وەزیری کاروباری دەرەوە، دەرچووی زانکۆکانی سان فرانسیسکۆ و دێنڤەرە و عەلی ئەکبەر ویلایەتی، ڕاوێژکاری پایەبەرزی ڕێبەری گەورە، لە زانکۆی جان هاپکینز خوێندوویەتی. خامنەیی بۆخۆی ئوتومبێلی بی ئێم دەبلیوی سوار دەبێ و داواش لە خەڵکی ئێران دەکا کە کەلوپەلی ئێرانی بکڕن. ئەو دیاردەیە وەک هی یەکیەتیی سۆڤیەت لە حەفتا و هەشتاکانی زایینی دەچێ، کاتێک کە نێوەرۆکی شۆڕشی ١٩١٧ بە هۆی دووڕوویی ڕێبەرەکانەوە دەرکەوت کە دروشمی بێ کردەوەیە. دەفتەری سیاسی چیدیکە نەیدەتوانی بە شێوەیەکی جیددی بە شارۆمەندانی سۆڤییەت بڵێ کە باوەش بۆ کۆمۆنیزم بکەنەوە لە کاتێکدا کە کاربەدەستانی سۆڤییەت بۆخۆیان شاڵواری جین و قەوانی گرووپی موزیکی بیتڵیان بە قاچاخی دەفرۆشت.\nڕێبەرانی ئێران، بە تایبەتی ئەوانەی لە بەڕێوەبەریی سپای پاسدارانی کۆماری ئیسلامیدان، وەک قاسم سولەیمانی، سەرۆکی هێزی قودس، دەبێ ناچار بکرێن کە ئاسەوارە بەژانەکانی توندوتیژیی و بەرتیلخۆرییان هەست پێ بکەن. بە لەبەرچاوگرتنی ئەو ڕاستییە کە ڕێژیم لە ژێر کۆنتڕۆڵی ویستی خۆ دەوڵەمەند کردن و ئایدیۆلۆژی شۆڕشگێرانە دایە کە ناتوانی بە ئاسانی خۆی لێ ڕزگار بکا، گەمارۆکان دەبێ سەخت بن بۆ ئەوەی کە عادەتە ڕیشە داکوتراوەکان بگۆڕدرێن. بۆیە بەڕێوەبەرایەتیی ترامپ ئەو گەمارۆیانە دووبارە دەسەپێنێتەوە کە وەک بەشێک لە ڕێککەوتنی ئەتۆمیی هەڵگیرابوون، یەکەم گەمارۆکان لە ٧ی مانگی ئاگۆست سەپێندرانەوە و پاشماوەکانیش لە ٥ی نۆڤەمبەر. ئێمە بەتەماین کە هاوردەکردنی نەوتی ئێران لە دونیادا، ئەگەر بکرێ تا ٤ی نۆڤەمبەر بگەیەنینە سفر. وەک بەشێک لە کەمپەینی تێکشکاندنی پشتیوانیی دارایی ڕێژیمی ئێران لە تێرۆریستان، ئێمە هەروەها کارمان لەگەڵ ئیماڕاتی یەکگرتووی عەڕەبی کردووە تا ڕایەڵەی ئاڵووێری دراو کە میلیۆنان دۆلاری بۆ هێزی قودس دابین دەکرد لێک هەڵوەشێنین. وڵاتە یەکگرتووەکان داوا لە هەموو وڵاتێک کە لە چنگ ئاکارە تێکدەرەکانی کۆماری ئیسلامیی وەزاڵە هاتوون دەکا کە یارمەتیی خەڵکی ئێران بکەن و بێنە نێو کەمپەینی گوشار. هەوڵەکانی ئێمە لە لایەن نوێنەری لێهاتووی تایبەتی ئێمە بۆ ئێران، برایان هووک، بەڕێوە دەچن.\nزەختی ئابووری بەشێک لە کەمپەینی وڵاتە یەکگرتووەکانە. چاوترسێنکردن بەشێکی دیکەیە. سەرۆککۆمار ترامپ بڕوای تەواوی بە هەنگاوی ئاشکرا بۆ سڵەمینەوەی ئێران لە دەستپێکردنەوەی بەرنامە ئەتۆمییەکەی یا درێژەدان بە چالاکییە بەدخوازانەکانی هەیە. بەرامبەر بە ئێران و وڵاتانی دیکە، ئەو بەڕوونی ڕایگەیاندووە کە تەحەموولی ملهوڕی بەرامبەر بە وڵاتە یەکگرتووەکان ناکا، ئەگەر ئاسایشی وڵاتە یەکگرتووەکان هەڕەشەی لێ بکرێ ئەو بە توندی وەڵام دەداتەوە. سەرۆک کیم زەختی ئەوی تاقی کردۆتەوە، و بەبێ ئەو زەختە ئەو هەرگیز نەدەهاتە سەر مێزی وتووێژ لە سەنگاپور. پەیوەندییە گشتییەکانی خودی سەرۆککۆمار [مەبەست لێدوانەکانی لە کاناڵی تویتەرە. و] وەک مێکانیزمی چاوترسێن کردنن. ئەو تویتەی کە لە مانگی جولای بە پیتی گەورە ئاراستەی سەرۆککۆماری ئێران، حەسەن ڕووحانی کرد، کە لەویدا ڕێنوێنی ئێرانییەکانی کرد کە دەست لە هەڕەشەکردن لە وڵاتە یەکگرەتووەکان هەڵگرن، بە گوێرەی ستراتێژییەکی حیساب بۆکراو بوو: ڕێژیمی ئێران لە توانایی سەربازیی وڵاتە یەکگرتووەکان دەگا و لێی دەترسێ. لە مانگی سێپتامبر، میلیشیاکانی عێراق هێرشێکی مەترسیداری مووشەکییان کردە سەر پێگەی باڵوێزخانەی وڵاتە یەکگرتوەکان لە بەغدا و کۆنسولخانەی ئەو وڵاتە لە بەسرە. ئێران ئەو هێرشانەی نەوەستاند، کە لەلایەن بەکرێگیراوانییەوە کە بە پارە، ڕاهێنان و چەکوچۆڵ پشتیوانیان دەکا، بەڕێوە چوو. وڵاتە یەکگرتووەکان ڕێژیمی تاران بەرپرسی هەر هێرشێک دەزانێ کە ببێتە هۆی بریندار بوونی کارمەندانمان یا زەرەر بە دامەزراوەکانمان بگەیەنێ. ئامریکا بۆ پارێزگاری لە گیانی ئامریکاییان خێرا و بڕیاردەرانە وەڵام دەداتەوە.\nئێمە خوازیاری شەڕ نین. بەڵام ئێمە بە ژان بۆ ئێرانی ڕوون دەکەینەوە کە ئاژاوە نانەوە بژاردەیەکی دۆڕاوە بۆ ئێران، کۆماری ئیسلامیی ناتوانێ لە بواری سەربازییەوە خۆ لە قەرەی وڵاتە یەکگرتووەکان بدا، و ئێمە لەوە ناترسین کە ڕێبەرانی ئێران ئەوەیان بۆ دەرکەوێ.\nئێران لەقاو دراوە\nبەشێکی هەستیاری دیکەی کەمپەینی زەختی وڵاتە یەکگرتووەکان بۆ سەر ئێران ئەرکدارییمانە بۆ لەقاودانی دڕندەیی ڕێژیم. ڕێژیمە دیکتاتۆرییە یاخییبووەکان لە هیچ شتێک بەقەد ئاشکرابوونی ئاکارە ڕاستەقینەکانیان ناترسن. بەڕێوەبەرایەتیی ترامپ درێژە بە لەقاودانی داهاتە نایاساییەکان، چالاکییە بەدخوازانەکان، هەڵسوکەوتە نایاساییەکان، و سەرکوتە دڕندانەکانی ڕێژیم دەدا. خەڵکی ئێران شایانی ئەوەن کە ئاستی سەرسوڕهێنەری ئەو بەرژەوەندیخوازییەی کە هۆکاری ئاکارەکانی ڕێژیمە بزانن. خامنەیی و هاوقوماشەکانی توانایی تەحەممولی تووڕەیی نێوخۆ و نێونەتەوەییان نییە کە ئەگەر هەموو ئەو شتەی کە بە نهێنی دەیکەن ئاشکرا بێ. لە سەرەتای ساڵی ڕابردوو، خۆپیشاندەران هاتنە سەر شەقام و هاواریان کرد، «لە سورییە گەڕێ، بیرێک لە ئێمە بکەرەوە» و «خەڵک سواڵێ دەکا لە کاتێکدا کە مەلاکان بوونەتە خودا» وڵاتە یەکگرتووەکان لەگەڵ خەڵکی ئێرانە.\nسەرۆککۆماری وڵاتە یەکگرتووەکان، ڕۆنالد رەیگان لە کاریگەریی لەقاودان گەیشتبوو کاتێک کە گوتی یەکیەتیی سۆڤیەت «ئیمپراتورییەکی شەیتانییە.» بە ئاشکراکردنی پێشێلکارییەکانی ڕێژیمەکە، ئەو داوای هاوسۆزیی بۆ ئەو خەڵکە کرد کە لە ژێر کۆمۆنیزمدا دەچەوسانەوە. بە هەمان شێوە بە خاتری خەڵکی ئێران بەڕێوەبەرایەتیی ترامپ لەوە نەترساوە کە سەرکوتە بێبەزەییانە نێوخۆییەکەی ڕێژیم لەقاو بدا. ڕێژیم زۆر بە هەندێک پرەنسیپە ئایدیۆلۆژیکییەکان وەفادارە، لە ناویاندا هەناردە کردنی شۆڕشی ئیسلامی لە ڕێگای شەڕە بە وەکالەتەکانی و وەرگێڕانی هاوڵاتیان لە وڵاتانی خاوەن زۆرینەی موسڵمان، بەربەرەکانی ئاشتینەخوازانە لەگەڵ ئیسڕائیل و وڵاتە یەکگرتووەکان، و کۆنتڕۆلێ تووندی کۆمەڵگا کە مافەکانی ژنان سنووردار دەکا، کە هیچ ڕوانگەیەکی جیا تەحەممول ناکا. بۆیە، دەیان ساڵە کە حاشا لە مافەکانی مرۆڤ، ڕێز، و ئازادییە بنەڕەتییەکانی خەڵکی خۆی دەکا. بۆیە بۆ وێنە لە مانگی مای، پۆلیسی ئێران مائیدە هۆژەبری، ژیمناستێکی تازەلاوی لەبەر دانانی سەمای خۆی لە ئینستاگرامدا دەستبەسەر کرد.\nبە تایبەتی ڕوانگەکانی ڕێژیم لەسەر ژنان کۆنەپەرستانەیە. لە دوای شۆڕشەوە، ژنان ناچار کراون کە حیجابیان هەبێ، و بۆ سەپاندنی ئەوە، پۆلیسی بەربەرەکانی لەگەڵ مونکەرات لە شەقامەکان لە ژنانیان داوە و هەموو ئەو کەسانەیان دەستبەسەر کردووە کە گوێڕایەڵی ئەو یاسایە نەبوون. ناڕەزایەتییەکانی ئەو دواییانە دژی سیاسەتی جلوبەرگی مێینە دەرخەری ئەو ڕاستییەن کە ئەو سیاسەتە شکستی هێناوە، و بێگومان خامەنەیی ئەوەی دەزانێ. لەگەڵ ئەوەشدا لە مانگی جولای چالاکێک حوکمی ٢٠ ساڵ زیندانی بۆ بڕایەوە چونکە حیجابەکەی لادابوو.\nڕێژیم بە هەمان شێوە بەردەوام کەمینە ئایینی و نەتەوەییەکان، لە ناویاندا بەهایی، کریستیان، و دەروێشی گونابادی دەستبەسەر دەکا، لە کاتێکدا کە ئەوان تەنیا داوای مافەکانیان دەکەن. ئێرانییەکی یەکجار زۆر لە بەندیخانەی ئێڤین، شوێنێکی خراپتر لە ژێرزەمینی لوبیانکا، بنکەی سەرەکیی مەترسیداری کاگێبێ، ئەشکەنجە کراون. ئەو زیندانییانە، لە ناویاندا چەند ئامریکایی بێتاوان کە بە تۆمەتی بێ بنەما گیراون، قوربانیی ڕێژیمێکن کە بارمتەگرتن وەک ئامرازێکی سیاسەتی دەرەوە بەکار دێنێ.\nلە دێسەمبری ڕابردوودا، خۆپیشاندەران ڕژانە سەر شەقامەکانی تاران، کەرەج، ئەراک، و زۆر شاری دیکە و بە شێوەیەکی ئاشتییانە داوای ژیانێکی باشتریان کرد. لە جوابدا، ڕێژیم لە ساڵی نوێدا لە ژانوییە ٥٠٠٠ کەسی دەستبەسەر کرد. سەدان کەس ئێستاش لە زینداندا ماون، و زیاتر لە دەرزەنێک بە دەستی دەوڵەتی خۆیان کوژراون و ڕێبەرەکان بێدەربەستانە دەڵێن ئەوانە خۆیان کوشتووە.\nئەوە لەبەر تایبەتمەندیی وڵاتە یەکگرتووەکانە کە ئێمە ئەو پێشێلکارییانە لەقاو دەدەین. هەر وەک سەرۆککۆمار ڕەیگان لە وتارێکدا لە زانکۆی دەوڵەتیی موسکۆ لە ١٩٨٨ گوتی، «ئازادی ئەو ددان پێدانانەیە کە هیچ تاکێک، هیچ کاربەدەستێک یا دەوڵەتێک، بە تاقی تەنیا ڕاست ناکا، بەڵام ژیانی هەر تاکێک بێکۆتایی بەنرخە، کە هەرکام لە ئێمە لەبەر هۆیەک هاتووینە سەر ئەو دونیایە و شتێکمان هەیە کە پێشکەشی بکەین.» لە مانگی مای، بەڕیوەبەرایەتیی ترامپ ١٢ خاڵی دەستنیشان کردن کە ئێران دەبێ جێبەجێیان بکا ئەگەر خوازیاری ئاڵوگۆڕ لە پەیوەندییەکانمانە، لە ناویاندا وەستاندنی تەواوی پیتاندنی یۆرانیۆم، دانی زانیاریی تەواو لەبارەی لایەنە سەربازییەکانی بەرنامە ئەتۆمییەکەی، کۆتاییهێنان بە بڵاو کردنەوە مووشەکی بالیستیک و تاقیکارییە ورووژێنەرەکانی مووشەک، ئازادکردنی شارۆمەندە گیراوەکانی وڵاتە یەکگرتووکان، کۆتاییهێنان بە پشتیوانیی لە تێرۆریزم و شتی زۆرتر.\nسەرۆک کۆمار ترامپ بە ڕوونی گوتوویەتی کە ئەگەر ئێران ڕەچاوی ئەو ستانداردانە نەکا کە وڵاتە یەکگرتووەکان و هاوبەش و هاوپەیمانەکانی و خەڵکی خودی ئێران چاوەڕوانن، گوشارەکان زیاتر دەبن. بۆیە واشینگتۆن داوای کردووە کە بارودۆخی مافەکانی مرۆڤ دەبێ بە شێوەیەکی بەرچاو باشتر بکرێ. هەر وەک سەرۆککۆمار بەردەوام گوتوویەتی، ئەو ئامادەی گفتوگۆیە. بەڵام هەر وەک کۆرەی باکوور، وڵاتە یەکگرتووەکان تا ئێران سیاسەتەکانی بە شێوەیەکی بەرچاو و بەردەوام نەگۆڕێ درێژە بە کەمپەینی زەخت دەدا. ئەگەر ئێران ئەو ئاڵوگۆڕانە جێبەجێ بکا، دەرەتانی دەستەبەرکردنی ڕێککەوتنێکی بەربڵاوی تازە بە شێوەیەکی بەرچاو بەهێز دەبێ. ئێمە پێمان وایە کە مامەڵە لەگەڵ ڕێژیم مومکینە. ئەگەر مامەڵەیەک نەیەتە ئاراوە، ئێران تووشی تێچووی زیاتر بۆ سەرجەم چالاکییە بێبەزەییانە و تووندوتیژانەکەی لە چوار دەوری دونیا دەبێ.\nسەرۆککۆمار ترامپ پێی باشترە کە کەمپەینەکەی بەتەنیا بەڕیوە نەبا، ئەو دەیهەوێ هاوپەیمانانی وڵاتە یەکگرتووەکان و هاوبەشەکانی لەگەڵ بن. بێگومان، وڵاتانی دیکە هەر ئێستا تێگەیشتنی هاوبەشیان لەبارەی هەڕەشەی ئێران لە ئەگەری گەیشتنی بە خولیا ئەتۆمییەکانی هەیە. سەرۆک کۆماری فەڕانسە، ئێمانوئێل ماکرۆن گوتوویەتی، «پێویستە بەرامبەر بە ئێران لەبەر چالاکییە ناوچەییەکانی و بەرنامە مووشەکییەکەی خاوەن هەڵوێست بین.» سەرۆک وەزیرانی بریتانیا، تێرێزا مەی گوتوویەتی کە ناوبراو «ئاگاداری هەڕەشەی ئێرانە دژی کەنداو و ڕۆژهەڵاتی نێوەڕاست بە گشتی.» ئەو هاوڕاییە بەربڵاوەی کە لە بارەی هەڕەشەی ئێران هەیە هیچ ڕێگایەک بۆ ئەو وڵاتانە ناهێڵێتەوە کە لە بارەی پەیوەست بوون بە هەوڵی جیهانیی بۆ گۆڕینی ڕەفتاری ئێران دوودڵ بن، هەوڵێک کە مەزنە و مەزنتریش دەبێ.\nهێزی ڕەوشت بەرزیی\nسەرۆک کۆمار ترامپ دونیایەکی بە میرات وەرگرت کە لە زۆر بوار بە هەمان ترسناکیی ئەوەیە کە وڵاتە یەکگرتووەکان شەوی پێش دەستپێکی شەڕی یەکەمی جیهانیی بەروەڕووی بۆوە، یا ڕاست ئەوەی پێش شەڕی دووهەمی جیهانیی، یا سەردەمی ترۆپکی شەڕی سارد. بەڵام بوێرییە وەستێنەرەکەی، لەپێشدا لە بەرامبەر کۆرەی باکوور و ئێستا لە بەرامبەر ئێران، نیشانی داوە کە چۆن لێکگرێدانی بڕوای ئاشكرا لەگەڵ پێداگریی لەسەر بڵاونەکردنەوەی ئەتۆمیی و هاوپەیمانیی بەهێز چۆن دەبێتە هۆی بەرەوپێش چوون. هەڵوێستی سەرۆک کۆمار ترامپ بەرامبەر بە ڕێژیمە یاساشکێنەکان لەوەوە سەچاوە دەگرێ کە بەرەوڕووبونەوەی ئەخلاقیی دەبێتە هۆی سازشی سیاسی.\nئەوە نەخشەڕێگای یەکێک لە سەرکەوتنە مەزنەکانی سیاسەتی دەرەوە لە سەدەی ڕابردوودا بوو: سەرکەوتنی ئامریکا لە شەڕی سارددا. لە یەکەم حەوتووی سەرۆک کۆمارییەکەی، سەرۆککۆمار ڕەیگان ئاوا باسی یەکیەتیی سۆڤیەتی کرد: «تەنیا ئەخلاقێک کە ئیعترافی پێدەکەن ئەوەیە کە چ شتێک مەسەلەی ئەوان بەرەوپێش دەبا، بەو مانایە ئەوان ئەو مافە بە خۆیان دەدەن کە هەر شێوە تاوانکارییەک بکەن، درۆ بکەن، فێڵ بکەن.» لێكۆڵەورەکانی سیاسەتی دەرەوە گاڵتەیان بە وتەکانی کرد، پێیان وابوو ڕووڕاستییەکەی لەمپەرێک دەبن بەرەو ئاشتی. بەڵام سەرۆککۆمار بە هەمان شێوە پێداگریی کردبوو لەسەر وتووێژ لەگەڵ سۆڤیەتییەکان، فاکتەرێک کە بەشێوەیەکی بەرچاو پاشگوێ خرا. تێكەڵاویی ڕەوشت بەرزیی سەرۆک کۆمار ڕۆناڵد رەیگان لەگەڵ وردبینی سیاسی بناخەی وتووێژەکانی ١٩٨٦ لە رەیکیاویک دانا و دواتر، هەرەسهێنانی خودی سۆڤیەت.\nئەوانی کە ئێستاش کڕنوش بۆ هەمان بڕوا بە میراتماوە دەبەن کە ڕووڕاستیی لەمپەری وتووێژە دەبێ ئیعتراف بکەن کە ڕەوانبێژیی ئامانجدار و زەختی بە کردەوە لەسەر ڕێژیمە سەرەڕۆکان کاریگەریی هەبووە و هەیە. بەو خێراییەی کە ئابووری ئێران لە لاوازبووندایە و پەرە ئەستاندنی ناڕەزایەتییەکان، دەبێ بۆ ڕێبەریی ئێران ڕوون بێ کە وتووێژ باشترین رێگای بەرەوپێش چوونە.


خێرو شەری ڕیفراندۆمی پارتی بۆ خۆی ! … د. عەبدولڕەحمان مەولود – Dengekan\nbyAbdulrahman Mawlood\tSeptember 15, 2017\tGeneral, Opinion\nمەبەستی ئەم وتارە ڕونکردنەوەی چەند بابەتێکی تایبەتە بە مەسەلەی ڕیفراندۆم و سەربەخۆیی کوردستان.\nیەکەم، پارتی و گەمەی دیموکراتی\nپارتی ولایەنگرانی لێیان دەبێتە عەیبە ڕیفراندۆم نەکەن. هەربۆیە ئەوان ڕیفراندۆم دەکەن. بەلام، ئەنجامی ڕیفراندۆم بەدەردی جێبەجێکردنی مادەی ١٤٠ دەبەن. واتە دەولەتی سەربەخۆی کوردستان دروست ناکەن. وەعدی پارتی سەبارەت بە دەولەت دروست کردن لە وەعدی ترامپ دەچیت کە لە پێش هەلبژاردن دەیوت دیوارێك لە نێوان مەکسیك و ئەمریکا بە پارەی مەکسێك دروست دەکەم. لە ئێستا، قسەیەك لە دیوار دروستکردن نییە، ڕەنگە چەند مانگێك پێش هەلبژاردنی داهاتو ترەمپ چەند کیلۆمەترێك سنور تەل بەند بکات بۆ هەلخەلەتاندی دەنگدەران. ئەم کارەی ترەمپ یەکێکە لەو یاریانە حیزبە سیاسیەکان لە سیستەمی دیموکراسی لە خەلکی خۆیان دەکەن. سیاسەکان دەزان، دوای هەر هەلبژاردنێك دەرسەدێك لە دەنگدەران دەگۆرێن.\n–\tهەمو ئەوانەی لە هەلبژاردنی ڕابردوو تەمەنیان چواردەساڵ وبەسەرەوە بووە ئیستا مافی دەنگدانیان دەبێت، ئەم ژمارەیە لە دەنگدەران بەهۆی منال بوونیان کەمترین گرنگیان بە سیاسەت داوەو نازان لە هەلبژاردنی پێشو کام حیزب چی ووتوەو نەیبردۆتەسەر.\n–\tژمارەیەکتریش لە بەسالاچوان و هیتریش کە لە ڕابردوو گوێبستی وەعدەکانی هەلبژاردن بوون ڕەنگە ئاخیرن دەنگدانیان بێت یان لە ژیان نامێنن تاکو سزای ئەو حیزبە بدەن کە پەیماننی هەلبژاردنی شکاندوە .\nکاتیك جیاوازی نێوان ژمارەی دەنگدەرای براوە و دۆڕاو کەم بێت، هەر بەتەنها ئەو ئالوگۆرە لە ڕێژەی دەنگەدەران لە نێوان دو هەلبژاردن بەسە بۆ ئەوەی سیاسیەکان هەرچیان بوێت پێش هەلبژاردین بێلین و دواتر جیبەجێی نەکەن یان تەنانەت پێچەوانەی وەعدەکانیان کار بکەن.\nڕاویژکارانی پارتی و بارزانی شارەزای ئەم گەمەی سیستەمی دیموکراسین. هەر بۆیە، یەکەم کاریان دوای هەلبژرادن بیانو داتاشتن دەبێت بۆ جیبەجێنەکردنی پەیمانی دروستکردنی کۆماری کوردستان، ئەم پرسە بەدەردی مادەی ١٤٠ دەچێت.\nچەند ڕیگریەکی تری بەردەم دروستکردنی کۆماری دیموکراتی کوردستان\nدووەم، لە ئیستا، سیاسەتی رەسمی ئەمەریکا سەبارەت بە عیراق بریتیە لە پارێزگاریکردن لە یەکپارچەیی خاکی ئەم ولاتە.\nئەم سیاسەتەی ئەمەریکا لە ئەنجامی تێگەیشتنی وزارەتی دەروەوە و وزارەی بەرگری ئەمریکایە. هەروەها لە ئەنجامی هەولەکانی لوبی عەرەبی، تورکیا، عیراق و ئێران دروست بووە. گۆرینی ئەم سیاسەتە مومکنە، بەلام پێوستی بە هەولێکی زۆرەو لە ئێستادا سیاسەتی ئەمریکا نییە و لەم چەند رۆژەی بۆ ڕیفراندۆمیش ماوە ناگۆرێت.\nسێێەم، لە ئێستادا سێ سەرچاوەی ئابوری هەرێمی کوردستان وشکی کردووە.\nهەرێمی کوردستان زۆر زیاتر لە ١٧ ملیار دۆلاری بودجەی سالانەکەی لە پارەی عیراقی لێبراوە. بە هۆی ناجێگری سیاسی و ئەمنی ناوەراست و خوارووی عێراق بەشی شێر لە هەمو پارەی عێراق دەهاتە کوردستان، بەلام لە ئێستادا ئەم بڕە پارەیە نەماوە یان کەمی کردوە و لە داهاتوشدا بەتەواوی نامێنێت.\nئەم هەمو ملیار دۆلارەش کە لە لایەن کوردانی دانیشتوی ولاتانی ئەوروپا، ئەمریکا، ئوسترالیا و ئاسیا بۆ بەکارهێنان لەچەشنی بەکارهێنان لە زەوەی وزار جانوبەروە ، هاتوچۆ ، هتد دەهاتە کوردستان بە هۆی ناجێگیری سیاسی و کاریگەری لەسەر بازار لە ئێستادا نەماوە.\nکرانەوەی دەروازەی هەرێمی کوردستان بەرووی ڕۆژئاوای کوردستان دەکرا ساڵانە چەندین ملیار دۆلار بخاتە بازاری هەرێمی کوردستان، کەچی پارتی بۆ ڕازیکردنی تورکیا ئەمەی دوایشی داخست یان هەر ڕازی نەبو بکرێتەوە.\nچوارەم، ئەمریکا بەدوای بەدیلی تورکیا و ئێرانە\nئەمریکا، بڕوای بە ئێران و تورکیا نییە و ناتوانێ سیاسەتەکانی لە ناوچەکە دابرێژێت بە پشتیوانی ئەم دوو ولاتە. لە ڕاستیدا هەردوکیان بەیەك چاو سەیر دەکات، هەردوکیان کۆماری ئیسلامین. هەر بۆیە، ئەمریکا بەدوای بەدیلە ئەم دوو ولاتەیە. هەرێمی کوردستان بەتەنیا ناتوانێت ببێتە ئەم بەدیلە. بەلام بە یەکێتی نێوان ڕۆژئاوای کوردستان و هەرێمی کوردستان، کورد زیاتر لە بوون بەم بەدیلە نزیك دەبیتەوە، کە بەداخەوە لە ئێستا پارتی دژایەتی ئەم کار دەکات. ئەمەش پێداگری چەندبارەی پارتییە کە ئەوان لە ئۆردوی ئۆردوگانن. واتە ئەوان تەنانەت لە نێوان ئەمریکاو تورکیاش، ئەمەی دوایی هەلدەبژێرن.\nخالی دوو، سێ و چوار بەیەکەوە چەند ڕیگریەکی تری بەردەم دروستکردنی کۆماری دیموکراتی کوردستان نیشان دەدەن.\nپێنجەم، ئەو هەمەموو جەدەلە لەسەر ڕیفراندۆم لە شەقامی کوردی بۆچی ؟\nبەپشت بەستن بەخەباتی چەندین سالەی هاولاتیانی کوردستان، پرسی ڕیفراندۆم لەسەر سەربەخۆیی کوردستان پێویست بوو بریارێکی زۆر ئاسان بێت. بەلام، لەسەر ئەرزی واقع پرسیار لەسەر سەربەخۆیی کوردستان کۆمەلگای بۆ سێ بەرە دابەشکردوە. هۆی ئەم دابەشبوونە لە ڕاستیدا ئەوەیە پرسیاری سەربەخۆیی کوردستان دوو بەشە، دوو بابەت لە یەك پرسیار تیکهەلکێش کراوە وەك دەلێن، ئەم پرسیارە لایەنی نەزری و عەمەلی هەیە.\nلایەنە نەزەریەکە یان ئەبستراکتەکە (تجریدیەکە) ئەویە، ڕازی بەسەربەخۆیی کوردستان یان نا ؟ لە وەلامی ئەم بەشەی پرسیارەکە لە کوردستان کەس نالیت نەخێر، هەموان هاوڕان. واتە، بەرەکەی کاك شاسوار، بزووتنەوەی گۆڕان و پارتی و ئەوانیتر هەر سێ لا یەك ڕان. جیاوازی نێوان سێ بەرەکە لەسەر بەشە عەمەلیەکەی پرسیارەکەیە.\nچونکی سودمەندی یەکەم لە پشتیوانیکردن لە ڕیفراندۆم دەسەلاتی ئێستای کوردستانە، لە ڕووی عەمەلیەوە پرسیارەکە ئەوەیە:\nئامادەی پشتیوانی لە دەسەلاتی ئێستای هەرێمی کوردستان بکەی یان نا ؟ ئەم پرسیارە دەکرێت بەشێوەیەکی تریش بکرێت.\nئەگەر پشتیوانی لەدەسەلاتی ئێستای کوردستان ناکەی ئایا ئامادەی دژایەتی دەسەلاتی خراپی خۆمالی کوردی بکەی یان نا ؟ چونکی دەکرێ پشتیوانی نەکەی، بەلام دژایەتیش نەکەی بە هۆی خۆمالی بوونی دەسەلات.\nلەوەلامی پرسیارە عەمەلیەکە جیاوازیەکان دەردەکەون. کاك شاسوارو بزوتنەوەکەی نەك هەر پشتیوانی لە دەسەلاتی ئێستای کوردستان ناکەن، بەلکۆ بەرووی دەسەلاتی خۆمالی کوردی دەلێن نەخێر. نمونەی ئەم جۆرە لە هەلوێستیش لە ناوچەی ئێمە زۆرە. میسریەکان، لیبیەکان، جەزایرو مەغریبیەکان بەدەسەلاتی خۆمالی عەرەبیان ووت نەخێرو شۆرشیان دژیان کرد. هەرێمی کوردستان ئەگەرچی دەولەت نییە، بەلام ، دەولەت نەبوون لای بزووتنەوەی نەخێر لە ئێستادا نابیتە هۆی هاوشێوەی گەلانیتر لەبەرامبەر دەسەلاتی خۆمالی نەلێن نەخێر، بەتایبەتیش ئەگەر ئەم نەخێرە لە ڕێگای سندوقی دەنگدان بێت.\nهەرچی گۆڕانە، ئەویش ناتوانێت بەدەستی خۆی لایەنگرانی ڕیفراندۆم لەسەرتەختی دەسەڵات دابنیت، بۆیە ناتوانن لەگەل کردنی ڕیفراندۆم بن لە ئێستادا. گۆڕان تاکو ئیستا هیچ حەماسەتێکی بۆ کردنی ڕیفراندۆم نێشان نەداوە و پێویستە هەرواش بێت تاکو ڕۆژی ڕیفراندۆم. بە پێچەوانە، گۆڕان تاکو ئیستا بۆ دۆستو لایەنگرانی ڕوونکردۆتەوە، کەوا: یەکەم، کردنی ڕیفرندۆم لە ئێستادا ویستی و داخوازی ئەوان نییە، دووەم کردنی ڕیفراندۆم بەوشێوەی ئێستا لە بەرژەوەندی ئەو هاولاتی و بزوتنەوانە نییە کە ئارەزوی ئەوەیان هەیە شێوەی حوکمرانی لە کوردستان لەسەر سکەیەکی جیاواز و باشتر لەوەی ئیستا دابنینن.\nبۆ گۆران، مەسەلە ئەوە نییە داوا لە دەنگدەرانی بکات دەنگ بە بەلێ یان نەخێر بدەن، ئەوەی گرنگە ئەوەیە کە گۆڕان بۆ مێژوو بە هەموو دونیای ڕاگەیاند کە ئەوان لەگەل كاری بێبەرنامە و سەررۆیی نیین، لەگەل ئەم ڕیفراندۆمە نیین. ڕەنگە لە سەر مەسەلەی بەلێ و نەخێریش لاینەگر، دۆست و دەنگەدەرانی سەرپشك بکات چۆن خۆیان بەچاکی دەزانن ئاوا بریار لەسەر بەلێ و نەخێر بدەن، بەلام ڕیفراندۆم لە ئێستادا داخوازی ویستی گۆڕان نییە.\nشەشەم، چۆنە پارتی دەتوانێ گۆمی سیاسەت لە کوردستان بەشلەقێنی و چۆن شلقاندی ؟\nپارتی دیموکراتی کوردستان تەنها هێزە لە هەرێمی کوردستان کە ئاگاداری وەك دەلێن کەین و بەبینی نێو دەولەتیە. ئەمە جگە لەوەی حکومرانی کوردستانیشە. ئەم دوو تایبەتمەندیە، پارتی لە جێگاو شوێنێکی بەهێز داناوە بۆ سیاسەتکردن و بەکێشکردنی ئەوانی تر بەدوای خۆی. چاودێری میدیای ناوخۆ و دەرەوە ، زیرەکی ، لەخۆبردویی و چەند پەیوەندیەکی دبلۆماسی بەس نییە بۆ سیاسەتکردن. سیاستمەدار دەبیت ئاگاداری کۆبوونەوە تایبیتەیەکانیش بێت. بزووتنەوەی ئیسلامی لە گرنگی ئەو بابەتە تێگەیشتووە ئەوان ئامادەی هەمو کۆبوونەوەیەك لەگەل سەرۆکی پارتی و بەغدا دەبن. تورکیاش وەك دەولەت لە گرنگی ئەم بابەتە تێدەگەن، تورکیا بۆ کۆبوونەوەی ئەستانە، جنێڤ و سعودیەش چوو سەرەرای جیاوازی ئەجندەکان. گۆران لەم بارەیەوە پێویستی بەکاری زیاترە.\nوادەی هەلبژاردنی کوردستان نزێك بۆتەوە. پارتی دەزانێت تاکو ئێستا چی چاندووە، بۆیە دەبیت گۆمی سیاسەت لە کوردستان زۆر بەهێزەوە بشلەقێنێ. ئاخر، هەر تەنها بریاری پاشەکەوتنی موچە بای ئەوەیە حکومەتی لەسەر برۆخێ. چەندین جار حکومەت لە یۆنان لەسەر بابەتی پاشەکەوتی موچە و ڕوخا و دروست بوو. هێنانەگۆری باسی سەربەخۆیی کوردستان تەنها بابەتە پارتی توانی بەهۆیەوە باسی پاشەکەوتی مووچە لەبیر خەلک بباتەوە.\nحەوتەم، پارتی بە چ هەلوێستێکی گۆڕان ڕازی دەبیت ؟\nلە کۆتاییدا، پارتی هەرچی بکات ناتوانێ گۆڕانی ڕازی بکات مۆری بۆ بکات بۆ ئەوەی پارتی لەدەسەلات بمێنێتەوە، بۆ ئەوەی کار بۆ سەرخسننی ڕیفراندۆمی پارتی بکات. هەر بۆیە، پێویستە پارتی بیر لە ئەگەریتر بکاتەوە، چاوەروانیتری هەبێت لە گۆڕان.\nبارزانی بە ژمارەیەك لە پەرلەمانتاری ئەوروپی ووت، ئەگەر پشتیوانیمان ناکەن ئەوا دژایەتیمان مەکەن، پێیوسیتە هەر هیندەش لە گۆڕان چاوەروان بکات. گۆران دەتوانی بە پارتی بلێ ڕیفراندۆم ویستی ئێمە نییە، پشتیوانیتان ناکەین لە کردنی، خێرو شەری ڕیفراندۆم بۆ خۆتان و چاوەروان مەبن ئێمە و خەلکی کوردستان باجی هەلەی ئێوە بدات.\nکەس خۆی نەخەلتێنی، چەندە ترامپ دیوار لەگەل مەکسیك دروستکرد، چەندە مەلا عەلەی کەلەك دەتوانێ بە میزی حوشتر نەخۆشی شێرپەنجەی چارە بکە، هەر هێندەش پارتی و لاینگرانیان دەتوانن/دەیانەوێت کۆماری دیموکراتی فیدرالی کوردستان دروست بکەن. لە کوردستان یاریەکانی سیاسەت پربەپری وشەکە کاری خۆی دەکات، کەچی بەداخەوە کەم لە خەلکی کوردستان ئاگاداری ئەم یاریانەن.\nپەیمانگای ئەلگانکوین/ ئۆنتاریۆ/ کەنەدا\nPrevious نه‌ریتی نه‌خۆشبوون (چاره‌سه‌ر و خۆپاراستن). له رۆمانی (نزا بۆ ئارمێن)دا …. یاسین برایم\nNext ڕیفراندۆم لە جەرگەی دیباتی چینایەتی دا! … 1 … سامان کەریم\nبەهمەن قوبادی بووە ئەندامی رەسمی ئاکادیمیای ئۆسکار گەورەترین رێکخراوەی سینەمایی جیهان


بە بۆنەی هەڵکرانی یازدەهەمین مۆمی تەمەنی ماڵپەڕی گیارەنگ. کەمال حەسەنپوور\nهەر وەک هەموومان دەزانین دانانی ماڵپەڕ کارێکی زۆر دژوار نیە. تەنانەت ئەو کەسانەی کە زانیارییەکی ئەوتۆیان لە بواری ماڵپەڕ دروست کردن دا نیە دەتوانن بە بڕە پارەیەک ماڵپەڕێک بە دروست کردن بدەن. بەڵام دانانی ماڵپەڕ تەنیا هەنگاوی یەکەمە. ئەوەی کە ماڵپەڕیک سەرکەوتوو دەکا جگە لە دیزاین، ناوەرۆکی ماڵپەرەکە و پشوودرێژی\nلە نوێ‌کردنەوەی ناوەرۆک و بابەتە. ئەوەش کارێکە کە تەنیا بە کەسانی ئەوینداری بواری راگەیاندن دەکرێ. لە چەند ساڵی رابردوودا دیتوومانە کە چەندین ماڵپەڕ کە لە راکێشانی سەرنجی بەشێک لە خوێنەراندا سەرکەوتوو بوون بە هۆی تاقەت پرووکێن بوونی بەڕۆژ کردنەوەی ماڵپەڕەکەیان ناچار بوون ماڵپەڕەکەیان داخەن. دیارە هیچ ماڵپەڕێک ناتوانێ سەرنجێ گشت لایەک بۆخۆی راکێشێ بەڵکو بەڕێوەبەری هەر ماڵپەڕێک دەبێ بزانێ ئامانجی راکێشانی سەرنجی کام بەشە لە خوێنەرانە. ماڵپەڕی گیارەنگ لە دەساڵی رابردوو دا توانیویەتی گەلێک خوێنەری بەوەفا بۆ خۆی دروست بکا کە جێگای پێزانین و دەستخۆشییە.\nجێی خۆیەتی هەموو ساڵێک بەشێک لە کاتی دەستەی بەڕیوەبەرانی گیاڕەنگ بۆ ئەوە تەرخان بکرێ کە هەڵسانگاندنێک لە دۆخی ئێستای ماڵپەرەکە بکا و خاڵە لاواز و بەقووەتەکانی کارنامەی ساڵی رابردوو وەرد بداتەوە. دیارە پێگەی ئێستای ماڵپەڕی گیاڕەنگ بەرهەمی ماندوو بوون و تێکۆشانی بێ وچانی بەرێوەبەریی ئەم ماڵپەرەیە. داوام لە بەڕێوەبەریی ماڵپەری گیارەنگ ئەوەیە کە:\n١. قەت چۆنایەتی (Quality) فیدای رێژە (Quantity) نەکا. مەبەست ئەوەیە تەنیا بۆ نیشاندانی بەڕۆژ بوونەوە و دانانی بابەتی نوێ هەر جۆرە بابەتێک لە ماڵپەڕەکەتان دا بڵاو مەکەنەوە.\n٢. بابەتی گەیشتوو بە بێ پێداچوونەوە بڵاو نەکرێتەوە. مەبەست لە پێداچوونەوە لە بواری ناوەرۆکە نەک غەڵەتگیری چونکە غەڵەتگیری ئەرکی ئەو کەسەیە کە بابەتەکە بۆ بڵاو کردنەوە دەنێرێت بۆتان.\n٣. بابەتەکان دەبێ ئاستێکی دیاریکراو لە چۆنایەتییان هەبێ و تەنیا کاغەز رەش کردنەوە نەبێ.\n٤. هەروەک هەمیشە مەکۆی دەڵفراوانی، یەکریزی و جیگای مەتمانەی خوێنەرانتان بن.\n٥. بە پێگەی ئێستاتان رازی مەبن و باشتر کردنی ساڵ لە دوای ساڵی ماڵپەڕ و ناوەرۆکەکەی ئامانجی هەمیشەییتان بێ.\nئێستا کە ساڵێکی تر لە تەمەنی پڕ دەسکەوت و شانازی ماڵپەڕی گیارەنگ زیاد بووە و ساڵێکی هەستیار دەست پێدەکا لە قوڵایی دڵەوە پیرۆز بایی لە دەستەی بەڕێوەبەریی ماڵپەرەکەتان دەکەم و ئاواتەخوازم هەروا چالاک و پشوو درێژ و سەرکەوتوو بن.


بەهەشت | چۆن تەوبە بكەم؟بەشى دووەم\nمیوانی ئەمڕۆ: ٦٥٣٢\nمیوانی هەفتە: ٦٥٣٢\nكۆی گشتی سەردان لە بەرواری ٢٠١٠/١٥/٥: ١٥٣٩٩٦٦٦\nبەرواری بڵاوکردنەوە: ٢٠١١/٠١/٢٣\nچونكە موحاسەبەی نەفس هاندەرە بۆ پەلەكردن بۆ كاری خێر، هاوكارە بۆ ڕوبەروبونەوەى تاوان، یارمەتیدەرە بۆ گەیشتنە ئەوەى لەدەست چووە، پلەیەكە مرۆڤ وا لێدەكات بزانێت چی بۆ هەیە و چی لەسەرە. هاویاری مرۆڤە بۆ تەوبەكردن و بەردەوام بوون لەسەر تەوبەكردنەكەی.\nیادی نەفسی خۆت بخەرەوە و ئامۆژگاری بكە و سەرزەنشتی بكە و بیترسێنە: پێی بڵێ: ئەى نەفس! بگەڕێوە پێش ئەوەى بمری؛ چونكە مردن لە ناكاو دێ، مردنی ئەم و ئەوى یاد بهێنەوە.. نازانی مردن مەوعیدی تۆیە؟! گۆڕ ماڵی تۆیە؟! خۆڵ فەرشی ژێرتە؟! كرمەكانی زەوى دەبنە ئاشنات؟! ناترسی فریشتەى گیانكێشان یەخەت پێبگرێ و تۆش لەسەر تاوانكردن بەردەوامی -پەنا بەخوا-؟! لەوكاتەدا پەشیمانی دادت ئەدات؟! گریان و دڵتەنگیت لێوەردەگیرێ؟؟! تیابچیت ئەى نەفس پشت لە ئاخیرەت دەكەیت لە كاتێكدا ئەو ڕوی لە تۆیە و بەرەو تۆ دێت؟! ڕوو لە دونیا دەكەیت لە كاتێكدا ئەو پشتی لە تۆیە؟!\nکاتی دروستبوونی ئەم لاپەڕەیە: ٠.٠١٣٧ چرکە


بۆیکۆت هیوای کردەوە بە بەر کۆمەڵی کوردەواریدا بایکۆت چی بوو؟ توانی چی بکات؟\nبەر لەوەی دەستپێ بکات، کەم کەس باوەڕی بەوە دەکرد، کە بزوتنەوەی بۆیکۆت بتوانێ ئەو کاریگەریە گەورەیەی لەسەر دەنگدان لە کوردستاندا هەبێ. ئێستا واقعە؛ بزوتنەوەی بۆیکۆت، بەهێزترین هێزی کۆمەڵە، توانای گۆڕانکاری گەورەی هەیە. زیاد لە نیوەی دەنگی خەڵکی لە بەدەستهێناوە.\nبۆیکۆت کەسانی ئاسایی بوون، کە ستەم و گەندەڵیان ڕەتکردەوە، باوەڕیان بەوە بوو کە کۆمەڵی کوردەواری زۆر لەو سەرکردایەتیە سیاسیەی ئەمڕۆ شایستە ترە. خەڵکی ئاسایی کە زۆربەیان لە سیاسەتەوە نەگلاون، توانیان سەرکردایەتی بزوتنەوەی بۆیکۆت بکەن، کە من پێی دەڵێم، شۆڕشی بێدەنگ.\nپاش ئەوەی کە چەند بزوتنەوە و حزبێك، بە تایبەتیش گۆڕان، هیوای گۆڕانکاری لە گیانی خەڵکدا کوشت، بۆیکۆت هیوای زەوتکراوی بە گۆڕانکاری خستەوە تەنی کۆمەڵ.\nهەموو لایەنێك دەتوانێ لافی سەرکەوتن لێ بدات، بەڵام کە لە ژمارەکان دەڕوانین، سەرکەوتوو تەنیا هێزی بۆیکۆتە، لە سەدا ٥٦ی خەڵك بە پێشڕەوی بۆیکۆت دەنگی نەداوە.\nکەمکردنەوەی ژمارەی دەنگدەران، لە هەموو لایەکەوە کاریگەر دەبێ لەسەر ڕەوشی سیاسی و کۆمەڵایەتی لە کوردستاندا. یەکەم، ماڵی ناوخۆی حزبەکان دەشێوێنێ و ئیستا لە ناخدا گەندەڵن، دەکەونە گیانی یەك. بەمەش حزبە سیاسیە تەقلیدیەکان لاوازتر دەبن. با لە ژمارەکان بنواڕین، کە تا ئێستا دەستەبەرن:\n- هەولێر - لە سەدا ٤٣ دەنگی داوە؛ لە سەدا ٥٧ بۆیکۆتی کردووە\n- سلێمانی: لە سەدا ٣٨ دەنگی داوە؛ لە سەدا ٦٢ بۆیکۆتی کردووە\n- دهۆك: لە سەدا ٤٨ دەنگی داوە؛ لە سەدا ٥٢ بۆیکۆتی کردووە\nڕاستە ئەوانەی دەنگیان نەداوە هەموو بۆیکۆت نین، بەڵام زۆربەیان هەون. حزبە تەقلیدیەکان ناتوانن، لافی سەرکەوتن لێ بدەن لە کاتێكدا لە سەدا ٥٦، دەنگی پێ نەداون. لەوەش گرنگتر، لە نیوەی دەنگدەران زیاتر، یەکگرتوون دژی گەندەڵ و ستەم.\nدووەم، کۆمەڵگای نێونەتەوەیی، لەمەودوا، بە جۆرێکی دیکە لە حزبەکان دەڕوانێ، دەرکەوت کە کۆمەڵ پشتگیریان نیە. هاوکاری هێزی هاوپەیمان بۆ حزبە تەقلیدیەکان دەگۆڕێ، ڕەنگە هەوڵیش بدەن هێزی ئەڵتەرنەتیڤ دابمەزرێنن.\nسێیەم، ئێستا ژمارەکان گوزارشتن لەوەی کە هەموو حزبە تەقلیدیەکان ئێکسپایەر بوون. دەنگدانی 10ی ئۆکتۆبەر، سەرەتایەکی نوێیە بۆ کۆمەڵی کوردستان.\nچوارەم، کۆمەڵی کوردستان خوێنێکی گەشی هاتەوەبەر، دەزانێ توانای گۆڕانکاری چەندە. دەسەڵاتی گەندەڵیش، لەمەولا ناتوانێ وەك پێشتر مامەڵە بکات، هێزی کۆمەڵی بۆ دەرکەوت.\nلە هەمووی گرنگتر، کۆمەڵی کوردستان بۆ خۆی سەلماند، کە دەستەوەستان نیە لەبەرامبەر دەسەڵات و ملیشیای حزبدا، بەبێ توندوتیژی، هەر بەبێ دەنگ، دەتوانێ ئیفلیجیان بکات.\nبۆیکۆت ئێستا هێزێکی سیاسی و کۆمەڵایەتیە، سەرکردەکانی هەموومانین. جۆرێکی دیکەیە لە خەبات. لەبری سەرۆك عەشیرەتێك، خەڵکی ئاسایی کە ڕەنگە تەنیا تۆڕی کۆمەڵایەتی بەکار بهێنێ، دەتوانێ سەرکردایەتی کۆمەڵ بکات. ئەم هێزە ساسیە نوێیە، سەرەتایە بۆ گۆڕانکاری گەورە لە کۆمەڵدا، دەتوانێ هاوچەرخانە خۆی ڕێکبخات و ئەو پێکهاتەیە بەکاربهێنێ کە لە بۆیکۆتی دەنگدانەوە سەری هەڵ دا.\nئەوەی ڕاستیە: هێزی خەڵك دەتوانێ گەندەڵی و ستەم ڕابماڵێ. دەنگدانی ١٠ ئۆکتۆبەر، سەرەتا بوو،\nیەکشەمەی گەش پیرۆزە!


بە عەرەب مەڵێ مەرحەبا، هەم دەخوات و هەم دەبا!\nSaturday, 09.25.2021, 17:12\nئەو چەند دێرە دوورە لەبیری ڕەگەز پەرستی چونکە کورد لەسەرتاپای دونیایێ پەرش و بڵاوی ناو میللەتان بووە. بەڵام بۆ ئێمەی بێ وڵات لێرە جیایە ھەر تێکەڵبوونێکی نەتەوەکانی تر بەزەرەر و لەدەستدانی خاک کۆتایی ھاتووە.\nبەڤدیۆ ھەیە، تەھا یاسین ڕەمەزانی نائیبی صەدام حوسێنی لەپێشوازی بەرپرسەکانی کەنداوە لەودەمەی کورد ئەنفال دەکرا بەدەسیسەی مەلیکی ئوردن و سەرۆکی میسر فەلەستینیەکانی لۆ ئیسرائیل و خۆیان بوەینە سەرئێشە بیان ھێننە کوردستان نیشتەجێیان بکەن و لەئاییندەش لەدژی بوونی ھەر جوڵانەوەیەکی ڕزگاری خوازی کوردی بەکاریان بێنن و ئەرکی تەرخان کردنی پارەی دروست کردنی ھەموو ئەو ئۆردوگایانەش بە ئیمارات ڕاسپێردرابوو. لح گۆڕینی تەواوی دیمۆگرافیای باشور کەزوو لەزیھنی بەعس جێی خۆی گرتبوو.\nلەدێرزەمانەوە لەگەڵ بوونی ھەموو ئەوکێشە سیاسیە دروست کراوانە بەڵام کورد و عارەب ھەر پێکەوە ژیانە و تا ئاستی تێکەڵبوونی خزمایەتی و ژن و ژن خوازیش.\nلەناو ھەولێرێ لەسەیداوە و سایلۆی عارەبی نیشتەجێی ئێرەی لێبووە. دواتر لەدەمی عەبدولسەلام عارف و ھاتنی حەرەس قەومی لە ساڵی ١٩٦٣ دیسان عارەب لێرە لەحەسارەکەی سەربەستی کەندەپیسی پشت شێخی چۆلی و ئەو چەند گەڕەکەی عارەبان و تەعجیل و سەعدوناوە و نێزیک مەوقیعی مەعەسکەری ھەولێرێ عارەبی دی لێ نیشتەجێ بوونە ھەیان بوو ھی شەرگات و گەیارە و گوێڕی بوو.\nلەساڵی ١٩٦٨ زۆران ئەوانەی ئەمن نەبوون بوونە شورتەی لاخەبەر. کەتڤەنگی سەمینۆفیان وەرگرتبوو، لەو دەمەی بوو کە فاضل عواد گۆرانی (لاخبر لا حامض حلو لا شربت) ی لەڕادیۆ دەگۆت، لەوێش چەند حالەتێکی دانانەوەی ئەلغامیان ھەبوو لەسەر ڕێی ئەوگوندە کوردانەی نێزیک گوندی عارەبان بوون لەقەراج و کەندێناوەی.\nدواتر لەلێشاوی دووساڵی دوایی مفاوەزاتی ساڵی ١٩٧٠ عارەبێکی زۆری تر ھاتنە نێزیک چایەخانەی باییزی و دەرورو بەری مەحەتەی ئەوانە ھەموو ئەمن بوون. دەستیان ھەبوو لەیەک دوو کاری تێکدەرانە و حالەتی تێرۆر کردنی موحەمەد حاجی مەنتکی کادیری پارتی لەقوڕنەی مەحکەمەی بەرامبەر قەڵاتێ لەساڵی ١٩٧٢ و دانانەوەی قومبەلە لەکەباب خانەکەی سەیدی تەنیشت قاوەخانەی عەبۆ و نێزیک مەچکۆی لەچێشتانگاوە زستانەکەی بووە شەھید بوون و بریندار بوونی کۆمەڵێک کەسی بێتاوان.\nدەوامی ھەموو ئەو ئەمنانە لەدائیرەی ئەمن و ئەمنی بەلدەو ھەندێکیان زابت ئەمن و بەرپرسیاری ئەمنی دائیرەکان بوون. جلکی سەفاریان لەبەر بوو نامۆ بوون بەخەڵکی ھەولێرێ.\nھاتنی لێشاوی دی ئەودەمەی بوو. لەھەر گەڕەکێکی ھەولێرێ تازە دادەدەبڕا وەک حەی زوبات و حەی عەسکەری و صەدام و جەیشی شەعبیش بەتایبەت بەشێکیان دەدرا عارەبەکان بەو مەرجەی لێی نیشتەجێ بن و پلانێک بوو لەبۆ دەستپێکردنی ڕۆژاوای ھەولێرێ نێزیک لەمەعەسکەر و دائیرەی ئەمن و سەرە ڕێی موسڵ و گوێڕ و مەخموری.\nھەندێک لەوانە لەو چەند خانیەی ئیدارەی مەحەلی پشت مەکتەبی ئەربیل ئولا و سانەوی ڕزگاری ھەوکە بوون. لەئینتیفازەی ھەموو ھەڵاتن.\nلەدوای ڕاپەڕین دیارەدەی بوون و بەرچاو کەتنی عارەبی نەما. ھەتا ساڵی ٢٠٠٣ و کەتنی صەدام حوسێن و پاشا گەردانی شاری بەغدا کەلەو شارە زۆر فراوانانەی دونیایێیە کە ئاسۆیی گەشەی کردیە نەک لە شێوەی بوونی باڵەخانەی ستوونی نیشتەجێ بوون. کەلۆ ئەمێریکاش ئاسان نەبوو کۆنترۆل کردنی.\nلەوێوە جارێکی دی ھەموو ئەو عارەبە موتەمەکینە دەوڵەمەندانەی نەگەیشتنە دەوڵەتەکانی کەنداوی وەک ئیمارات ئوردن و سوریا ئەوا ھەموو ڕوویان کردە کوردستان. ھی شاری زیاتر چوونە شاری دھۆک و فایدە و دەورو بەری. ھی بەغدایێ کەمەکی لۆ شاری سلێمانی و بەشە زۆرەکەشی ھاتنە شاری ھەولێرێ. زوو دەستیان بەکار و دانانی چێشتخانە و زێڕنگری و دانانی دەیان مونەفیذی پارە تەحویل کردن و حەواڵە لەھەر ھەموو شویێنێکی شاری ھەولێرێ لەگەڕەکی ھەڤاڵان و منارە و عەنکاوە و جادەی شۆڕش و بەشی زۆری وانیش لەبازاری نیشتمان لەشێخەڵان.\nزۆریان مولک و خانی و دوکانیان کڕیەو لەزۆر شاری وەک شەقڵاوە و کۆیەش لەتێکھەڵکێشێکی تاڕادەیەک سروشتیدا ھەن.\nئەوانە ھەموو ئیقامەیان لەلایەن ئاسایش لەبۆ کرایە و ھەشیانە بەتەواوی ڕاژەی خزمەتی وەزیفیان گواستیتەوە کوردستان لەدائیرەکان وەک خۆمان دەوام دەکەن.\nبەشێکی زۆریشیان مووچەی ئەستووری خانەنشینیان لەعێراق ھەیە و ھەشیانە وەک خۆیان دەڵێن مونتەسیبن واتە لە جەیشن بەس ماڵیان لێرەیە.\nعارەبەکان زیاتر سوننەکان ھی شاری موصڵ وڕومادی و شیعەش ھی بەغدا و کەمێکیشیان ھی جنوبیشن. لێرە ووردە ووردە بەتەمەنەکانیان دەمرن و لایەکی قەبرستانێکی وەک کەسنەزانیان کردیتە ھی خۆیان. بەدڵنیایەوە لەئاییندەیەکی نێزیک دەبێتە بەڵگەنەویستێک لۆ بوونیعارەب لەسەر ئەو خاکە وەک و تورکمانیش کەشارێکی دێرینی وەک کەرکوک بەھی خۆیان دەزانن.\nلەو تێڕوانیە پڕ ھەڵەیەی سیاسەتی کوردی لەبۆ ماف دانە بێگانەی بێ مەرج لەخاکەکەی نیشتەجێ بێ. گومانی فرۆشتنی خاکیان لێ دەکرێ لەپێناو مانەوە و بەردەوامی دەسەڵاتیان. چونکە شتێکی سروشتیە ھەر کەسێک لەشوێنی ڕاستەقینەی خۆی ھەڵقەندرا ئینتمایەکانیشی کاڵ دەبنەوە ئەو دەم ئاسانە بەوێنەی فەلەستینیەکان بەدرێژایی حەفتا ساڵی ڕابردوو بە ئیسرائیلەوە بووینە کرێ گرتەی ھەموو وڵاتانی عارەبەوە بەتورکیاشڕا.\nلێرە ئەو عارەبانەش لەپێناو پێدانی ئیقامەو خۆ پاراستنی خۆیان لەجەھەنەمی عێراق ئامادەن ھەموو پارسەنگی ھاوکێشە سیاسیەکان بەلای تەرازووی دەسەڵات دا ببەن و سەر لەوانە تێک بدەن کەدڵسۆزی وڵاتن و دەیانەوێ گۆڕانکاری تێدا بکەن.\nئەویش ئەو گەمە ترسناکەی پارتی و یەکێتیە کە کەکەرکویان بەکەمترین نرخ تێدا ھەراج کردە عارەبی سەربە حەشد و داعش و ئەو تورکمانانەی داھاتووی نەوەکانیان لەسەر خەونی کەمالیستەکان بونیات نایە.\nھەوکە مەترسیەکان بەتایبەت لەسەرشارەکانی دی وەک و ھەولێریش ھەیە کەلەداھاتوو لەسەرژمێرێکی گشتی کەلەخەوی خۆشی غەفڵەت ڕادەپەڕی دەبینی لەو گۆڕەی برابەشی بەدۆکێۆمێنت و بەڵگەت لەسەر خاکی خۆت لۆ پەیدا بووە و وەک شاری موسڵ و کەرکوک بویە مێوانی سەر خاکی خۆت.\nھەڵبژاردن لەلای پارتی تەواو بووە و دیاریکراوە!


ڕۆماننووسان و پاکنووسکردنی دەقەکانیان – سه‌رده‌م\nڕۆماننووسان و پاکنووسکردنی دەقەکانیان\nوەک ئەوەی هەندێک لە شاعیرەکان ئەنجامی دەدەن، ئایا رۆماننووس دوای بڵاوبوونەوەی رۆمانەکەی، بۆی هەیە جارێکی دی پاکنووس و دەستکاری رۆمانەکەی بکات و سەرلەنوێ بڵاویبکاتەوە؟\nهەمو نووسەرێک بەدەست جۆرێک لە ناتەواوییەوە دەناڵێنێت، ئەگەر وا نەبوایە، ئەوا نووسین بە هەمو جۆرەکانییەوە بەردەوام نەدەبوو، لە ساتی هاتنەئارایەوە تا رۆژی ئەمڕۆ.\nقازی رێزدار “عبدالرحیم البیسانی 1135-1200” دەڵێت: “من بینیومە نووسەرێک ئەمڕۆ کتێبێک دەنووسێت، بەیانی دەڵێت: ئەگەر ئەمەم بگۆڕایە باش بوو. ئەگەر ئەمەم بۆ زیاد کردیایە باشتربوو. ئەگەر ئەمەم پێشخستایە چاکتر بوو، ئەگەر ئەوەم جێهێشتایە جوانتر بوو. ئەمە مەزنترین پەندە، بەڵگەیە لەسەر ئەوەی هەمو مرۆڤەکان ناتەواویان هەیە”. لەبەر ئەم هۆکارەیە هەندێک لە شاعیرەکان، حەز دەکەن دوای بڵاوبوونەوەی شیعرەکانیان و دیوانە کۆنەکانیان، جارێکی دی بەسەریاندا بڕۆنەوە و پاکنووسیان بکەن، لێی لابدەن و بۆی زیاد بکەن، هەندێک لەو شاعیرانە بە دروستی ئەو کارەیان کردووە.\nبەڵام رۆمان لەمەدا جیاوازە، ئایا رۆمان دوای بڵاوبوونەوەی و خوێندنەوەی لەلایەن خوێنەرەوە، دەکرێت سەرلەنوێ پاکنوس بکرێتەوە و بۆی زیاد بکرێت یان لێی کەمکردێتەوە؟ نەک بە تەنها هەڵەچنی بۆ بکرێت.\nرۆمان کچی ساتەوەختی نووسینەوەیەتی\nحەزی سەرلەنوێ پاکنووسکردنەوەی رۆمان، لای رۆمانوسی سوری “فەوزا حەداد” بوونی نییە، چونکە ئەو پێیوایە:”نابێت دوای بڵاوبوونەوەی رۆمان، جارێکی دی دەستکاری رۆمانەکە بکرێتەوە. رۆمان بۆ یەک جار نووسراوەو تەواو. لە زەمەنێکدا نووسراوە کە کات موڵکی من بووە. من وا سەیری رۆمان دەکەم کە دەرفەتێکە و یەک جار بۆم هەڵکەوتووە. ئیدی دوای ئەوە رۆمانەکە، بۆ خۆی دەبێت بوونی خۆی و بەردەوامی خۆی بسەلمێنێت، بێ یارمەتی یان پاڵپشتی نووسەرەکەی”. ئەم رۆماننوسە بە جەزیرە نێت-ی راگەیاندووە: ” هەر کە رۆمانێک لە رۆمانەکانم سەرلەنوێ چاپدەکرێتەوە، تەنها هەڵەکانی چاپ راستدەکەمەوە و کەمەکێکی زۆر کەمیش دەستکاری رستەکان دەکەم. لەوە زیاتر رێگە بەخۆم نادەم دەستکاری زۆری بکەم”. فەواز حەداد نووسەری رۆمانی “صورە الروائی”پێیوایە یەکێک لە رەهەندەکانی رۆمان ئەوەیە کچی زەمەنی خۆیەتی، بەو مانایەی پەیوەندی بەو کات و ساتەوە هەیە کە تێیدا نووسراوە: “واتە هەمان رۆمان ئەگەر دوای چەند ساڵێکی دیکە نووسرایەوە، ئەوا بەشێوەیەکی جیاواز دەنووسرێتەوە. زەحمەتە لەکاتی پاکنووسکردن و داڕشتنەوەی رۆمانەکە، ئەو زەمەنە بگەڕێنرێتەوە کە بۆ یەکەمجار رۆمانەکەی تێدا نووسراوە. ئەمە بەو مانایە نییە بڵێم زەمەنی رۆمانەکە بەسەر چووە، بەڵکو بەو مانایەیە کە رۆمانەکە خۆی دەبێت زەمەنی خۆی تێپەڕێنێت و لە سەدەکە بپەڕێتەوە، رەنگە چەند سەدەیەک ببڕێت. رۆماننووس دوای بڵاوکردنەوەی رۆمانەکەی، زۆر بە دەگمەن دەستکاری رۆمانەکەی دەکات. چونکە ئەگەر ئەوەی کرد، ئەوا زۆربەیجار رۆمانەکەی دەبێت بە رۆمانێکی دی، لەوەی پێش خۆی دەچێت، بەڵام ئەویش نییە. تا ئێستا رۆمانێکمان نەخوێندووەتەوە نووسەرەکەی لە چاپە تازەکەیدا ئەم پەرەگرافەی نووسیبێت: “بۆی زیادکراوە و پاکنووسکراوە”. دەستکاریکردنی رۆمان، بەشێوەیەکی سەرکەوتوو رووینەداوە، تەنها بە نووسینی رۆمانێکی نوێ نەبێت، تێیدا هەڵەکانی رۆمانی یەکەم راستکراونەتەوە.\nشارلۆک هۆڵمز هێشتا هەر دەژی\nئەو نمونە بەناوبانگەی بۆ دید و تێڕوانینەکانی “فەواز حەداد” گونجاوە، ئەوەیە کە “ئارسەر کۆنان دویل” لە دوا رۆمانیدا پاڵەوانەکەی “شارلۆک هۆڵمز”ی کوشت، بەمەش کۆتایی بە سەرکێشییە پۆلیسییەکانی پاڵەوانەکەی هێنا کە بە شێوەیەکی زنجیرە بڵاودەکرایەوە. دوای ئەوە خوێنەرانی رۆمانەکە خۆپیشاندانێکیان ئەنجامدا، ئامانجی خۆپیشاندانەکەی خوێنەران دژ بە کوشتن و مردنی شارلۆک هۆڵمز بوو. ئەمە نووسەری رۆمانەکەی ناچارکرد، رۆمانێکی تازە بنووسێت و تێیدا پاڵەوانەکە رزگاری ببێت. واتە رۆمانی یەکەمی لە رێگەی نووسینی رۆمانێکی دیکەوە راستکردەوە، دیسانەوە شارلۆک هۆڵمزی گەڕاندەوە بۆ نێو ژیان.\nخانمە رۆماننوس ئاجاسا کریستی، سودی لەو ئەزمونەی “ئارسەر کۆنان دویل” وەرگرت و لە رۆمانی “وەرگێڕە نایابەکە”دا، پاڵەوانی رۆمانەکەی نەکوشت و هەر بە زیندویی هێشتویەتییەوە. ئەگەرچی ئەو پاڵەوانە وەک خانەنشینێکی پۆلیسی بەلجیکا، لە ساڵانی بیستەکانی سەدەی بیستەمەوە دەرکەوتبوو، تەمەنێکی زۆری هەبوو، بێ ئەوەی هیچ نیشانەیەکی بەساڵاچوون و پیری پێوە دیاربێت. ئەمە لەکاتێکدایە پۆلیسی لێکۆڵەر، زیاتر دووچاری کوشتن دەبێتەوە، چونکە ئیشوکار و جووڵە و هەستان و دانیشتنی، لە ناوجەرگەی تاوانباراندایە.\nفەواز حەداد بۆ کەناڵی ئەلجەزیرە نێت، بەم شێوەیە کۆتایی بە قسەکانی دێنێت: “رۆمان هەر ئەوەندە لە کتێبێکدا چاپ و بڵاوکرایەوە، ئیدی وەک کارێکی تەواوکراو حسابی لەگەڵدا دەکرێت. ئەو قسەیە راستە کە دەوترێت لە نووسەرەکەی جیادەبێتەوە، رۆمانەکە بۆ خۆی دەبێتە خاوەنی لۆژیکی خۆی، هەروەها دەبێتە موڵکی جیهانی رۆمان”.\nلەم بارەیەوە رۆماننوسی میسری “وحید الطویل”، سەبارەت بە ئەزمونی خۆی بۆ نووسینی رۆمان دەڵێت: “هەندێکجار هاوڕێیەک پێم دەڵێت خۆزگە فڵانە رستە بە شێوەیەکی دیکە بوایە. منیش رستەکەی بۆ تەواو دەکەم. هاوڕێکەم بەسەرسوڕمانەوە دەڵێت ئایا رۆمانەکەت لەبەرە؟”. ئەم رۆماننوسە هەست دەکات هەمو رۆمانەکانی بە زمانێک دەنووسێت و لە درێژەی قسەکانیدا دەڵێت: “هەر رۆمانێک بە زمانی تایبەتی خۆی دەنووسم”. لەبەر ئەوە رۆمانەکانی لای هەندێک کەس، وا دەردەکەون کە لەلایەن یەک نووسەرەوە نەنووسراون. وحید لە بەشێکی دیکەی قسەکانیدا دەڵێت: “بیرمکردەوە ناونیشانی رۆمانی (دەرگای شەو/ باب اللیل بگۆڕم و بیکەم بە (کچانی یەک شەممە یان بیکەم بە ئایا حەز لە ڤانتا دەکەیت؟)، بەڵام لە کۆتایدا ئەو کارەم نەکرد و دڵخۆشبووم بە بڕیارەکەم، بە تایبەت زۆر کەس سەرسامبوون بە ناونیشانی دەرگای شەو. هەمو نووسەرێک، دوای ئەوەی تێکستەکەی تەواو دەکات و بڵاویدەکاتەوە، هیوادارە کە بەشێوەیەکی باشتر بینوسیایە. رۆمانی “کەس نییە نامە بۆ کۆڵۆنێل بنووسێت”، ئەگەر ئەو ناوبانگە گەورەیەی بەدەست نەهێنایە، ئەوا لەوانەیە مارکیز بیری لەوە بکردایەتەوە جارێکی دی بینووسێتەوە”. دواجار ئەم رۆماننوسەی میسر ئاوا کۆتایی بە قسەکانی دێنێت: “تەنها یەک مسودە دەنووسم، بەڵام بەردەوام پاکنووسی دەکەم، توانام نییە سەرلەنوێ مسوەدەکە بنووسمەوە. کەچی من درۆ لەگەڵ تۆ و لەگەڵ خۆشم دەکەم، چونکە حەزدەکەم جارێکی دی سەرلەنوێ رۆمانی “العاب الهوی” بنووسمەوە.\nهەرچی خانمە رۆماننوسی سوری “مها حسن”ە، ئارەزووی ئەوەی هەیە سەرلەنوێ کار لەسەر بەرهەمێکی پێشوتری بکاتەوە کە بڵاویکردووەتەوە. لەم بارەیەوە باس لە ئەزمونی خۆی دەکات و ئەوە دەخاتە روو کە لە دوو رۆمانیدا ئەنجامیداوە. واتە باس لە رەخساندنی ئەو دەرفەتە دەکات کە بۆ دەستکاریکردنی رۆمانەکانی بۆی رەخساوە. سەبارەت بە رۆمانی “اللامتناهی” کە یەکەم رۆمانییەتی و ساڵی 1995 لە سوریا بڵاوکراوەتەوە، دەڵێت: “لە چاپی دووەمدا کە ساڵی رابردوو سەرلەنوێ چاپکرایەوە، هیچ شتێکم لێ نەگۆڕی، تەنها پێشکەشییەکەی نەبێت، ئەویش لەبەر هەندێ هۆکاری شەخسی بوو”. واتە دەقەکە چۆن بوو ئاوا وەک خۆی ماوەتەوە. ئەم خانمە رۆماننوسە لە درێژەی قسەکانیدا بۆ کەناڵی ئەلجەزیرە نێت، باس لەوە دەکات پێیخۆش بووە دەقە کۆنەکەی بگەڕێنێتەوە بۆ ژیان، بە هەمان ئەو فۆرمەی یەکەمجاری، لەمەشدا پەرۆشی ئەوە بووە کە: “حەزمکرد هەمیشە پارێزگاری لە فۆرمی یەکەم بکەم کە تێکستەکەی لێوە بەرهەمهاتووە. چونکە- هەرچەندە ناتەواویشی تێدابووە، یان حەزم کردووە گۆڕانکاری تێدابکەم- هەستم کردووە لەو حاڵەتەدا کە دەستکاری تێکستەکە دەکەین، ئێمە ئازاری تێکستەکەمان دەدەین”.\nبەڵام ئەم خانمە لە رۆمانی دووەمیدا “حبل سری” کە دوای نۆ ساڵ لە بڵاوبوونەوەی چاپی یەکەمی رۆمانەکە، چاپێکی تازەی بڵاوکراوەتەوە، لەم چاپە تازەیەدا لەگەڵ بڵاوکارەکەی رێکەوتووە: “هەندێک پەرەگراف لاببات کە هەستم کردووە دەقەکە قورس دەکات، بەڵام لە شوێنیدا هیچم بۆ زیاد نەکردووە و هیچم رێکنەخستووەتەوە”. بەم کارەی هەرچەندە هەستی کردووە دەقەکەی یەکەمجاری جوانتر کردووە، بەڵام لەگەڵ ئەوەشدا “هەستم کرد تا رادەیەک خیانەت لە فۆرمی یەکەمجاری دەقەکە دەکەم”.\nمها حسن لەو بڕوایەدایە، ویستی کامڵبوون/ الکمال بەسەر زۆربەی نووسەراندا زاڵە. هەر بۆیە لەمڕۆدا زۆر پەلەی بڵاوکردنەوەی نییە، بۆ ئەوەی ئەم ئەزموونە دووبارە نەکاتەوە، بۆ ئەوەی دوای بڵاوکردنەوەی بەرهەمێکی تازەی، بیر لەوە نەکاتەوە جارێکی دی گۆڕانکاری لە دەقەکەدا بکات یان لە هەندێک شوێندا دەستکاری بکات. ئەو لە کۆتایدا باس لەوە دەکات ئەو ترسە هەمیشە بوونی هەیە، ترسی ئەوەی دوای بڵاوکردنەوەی دەقێک، جارێکی دی حەز بکەیت دەستکاری بکەیتەوە، لەم بارەوە دەڵێت: “ئێمە ئەوەی دەمانەوێت بیڵێین، وەک پێویست نەمانوتووە، یان ئەوەمان وتووە کە نەمانویستووە بیڵێین. هەر بۆیە زۆجار لەخۆمان رازینین، ئەم ئیحساسە بۆ من، لە هەمو رۆمانەکانمدا نەمتوانیوە لێی رزگار ببم. لە هەمان کاتدا و دوای بڵاوکردنەوەی بەرهەمێکم، رێگە بەخۆم نادەم هەوڵی دەستکاری کردنی بدەم، ئەگەرچی هەمیشە حەز و ویستی دەستکاری کردنی لە مێشکمدا ئامادەیە. ئەمە وەک ئەوە وایە حەز بکەیت جەستەیەکی تەواو رێکوپێکت هەبێت و هیچ ناتەواوییەکی نەبێت، ئەمە جۆرێکە لە مەحاڵ. مرۆڤ خاوەنی کەماڵی تەواوەتی نییە، بە هەمان شێوە تێکستیش خاوەنی کەماڵی تەواوەتی نییە”.\nوەرگێڕانی لە عەرەبییەوە: باوکی رەهەند\nسەرچاوە بە کەمەکێک دەستکارییەوە:\nالجزیرە نیت، نووسینی عارف حمزە، 4-5-2020\nhttps://sardem.org/wp-content/uploads/2020/06/babat-sait-nwe-1.png 500 800 sardem.org https://sardem.org/wp-content/uploads/2021/03/Sardem.org-Logo1.png sardem.org2020-06-08 09:58:212020-06-22 16:28:43ڕۆماننووسان و پاکنووسکردنی دەقەکانیان


پانۆرامای پاشەكشەی نرخی لیرەی توركیا لە 12 ساڵی رابردوودا\n:: PM:02:19:26/02/2020 \nلە چەند رۆژی رابردوودا نرخی لیرە بەرانبەر دۆلاری ئەمەریكی زیاتر لە جاران رووی لە دابەزین كردووە. بەگوێرەی xe ئەمڕۆ چوارشەم 26ی شوباتی 2020 نرخی لیرە بەرانبەر بە دۆلار بۆ نزمترین نرخ دابەزی كە لە 18 مانگی رابردوو تۆمار كرابێت. ئێستە هەر 100 دۆلاری ئەمەریكی بە 615 لیرەی توركیا ئاڵوگۆڕ دەكرێت.\nكاریگەرییەكانی كۆرۆنا لەسەر بازاڕەكانی دنیا و سیاسەتە فراوانخوازییەكانی ئەردۆغان لە لایەك و دۆخی نالەباری ئابووری ئەو وڵاتە و پاشەكشەی توركیا لە بنەماكانی دیموكراسی لە لایەكی تر، بە گرنگترین هۆكاری دابەزینەكە هەژمار دەكرێت.\nنوێترین هۆكاری دابەزینی نرخی لیرە بەرانبەر دۆلار بۆ ئەو رێوشوێنانە دەگەڕێتەوە وڵاتان بەرانبەر بە بڵاوبوونەوەی ڤایرۆسی كۆرۆنا ناویانە و لە دوو رۆژی رابردوودا كە بڵاوبوونەوەی ڤایرۆسەكە لە ئێران زیاتر تەشەنەی سەند، حكوومەتی توركیا دەروازەكانی لەگەڵ ئێران داخست و پێنوێنی بۆرسەی ئەو وڵاتەش دابەزینی تۆمار كرد.\nتوركیا لە سووریا خۆی خزاندووەتە ناو جەنگ و ژمارەیەكی زۆری سەربازەكانی لە جەنگی ئیدلب كوژراون\nكەمبوونەوەی جموجووڵی ئابووری لە توركیا هۆكارە لە پاشەكشەی ئابووری وڵاتەكە. لیرەی توركیا پێشتریش لە ئاكامی گۆڕانكارییە سیاسییەكانی توركیا كاریگەریی نەرێنی وەرگرتبوو.\nتوركیا لە سووریا خۆی خزاندووەتە ناو جەنگ و ژمارەیەكی زۆری سەربازەكانی لە جەنگی ئیدلب كوژراون. توركیا بۆ پاڵپشتی هێزە توندڕەوەكانی سوننە لە پاریزگای ئیدلب هێزی رەوانەی ئەو پارێزگایە كردووە و سووریاش بە پاڵپشتی رووسیا سوورە لەسەر ئەوەی ئەو پارێزگایە كۆنترۆڵ بكاتەوە. هەر بەهۆی ئەم جەنگەوە نزیكەی یەك ملیۆن كەس ئاوارە بووە و بە سەدان كەس كوژراون.\nتوركیا بەم كارەی كاریگەریی خراپی بۆ سەر ئابووری وڵاتەكەی دروست كردووە و پێشبینی دەكرێ تەنگژەكانی توركیا قووڵتر ببنەوە. توركیا تەنیا لە سووریا دەستێوەردانی نەكردووە، بەڵكو هێزی رەوانەی لیبیاش كردووە، لە كاتێكدا بەشێك بەرچاو لە ئۆپۆزسیۆنی توركیا و خەڵكی ئەو وڵاتە دژی ئەوەن توركیا دەست لە كاروباری وڵاتانی تر وەربدات.\nبەر لەم رووداوانەش لانی كەم لە پێنج ساڵی رابردوودا رەجەب تەیب ئەردۆغان سیاسەتی تاكڕەوانەی پێڕەو كردووە و لە بنەماكانی دیموكراسی و دادپەروەری دوور كەوتووەتەوە. ئەم كارانەی ئەردۆغان بووەتە هۆی تۆراندنی دۆستە رۆژئاواییەكانی، بۆیە پێوەندییەكانیان لەگەڵ توركیا سنووردار كردووە.\nیەكێك لە گرنگترین هۆكارەكانی دابەزینی نرخی لیرە لەم چەند ساڵەدا، بۆ تێكچوونی پێوەندییەكانی نێوان ئەمەریكا و توركیا دەگەڕێتەوە، ئەمەش دوای ئەوە دەستی پێ كرد كە لە توركیا كودەتا كرا و پاشان ئەمەریكای بەوە تۆمەتبار كرد داڵدەی كودەتاچییەكانی داوە. توركیا قەشەیەكی ئەمەریكی دەستبەسەر كرد و گوتی هەر كاتێك ئەمەریكا فەتحوڵا گولەنی رێبەری بزووتنەوەی خزمەتی رادەست كرد، ئەوا ئەوانیش قەشەكە ئازاد دەكەن.\nجگە لە پرسی هاوكارییە نهێنییەكانی نێوان ئێران و توركیا و پێشێلكردنی سزاكانی ئەمەریكا لە دژی ئێران، لە پرسی هێرشی توركیا بۆ سەر رۆژئاوای كوردستانیش ئەمەریكا سزای توركیای داوە و هەمووی ئەو هۆكارانەش لە نرخی لیرەیان كەم كردووەتەوە.\nدابەزینی نرخی لیرە دەری دەخات بازرگانان و وەبەرهێنەران لە داهاتووی توركیا نیگەرانن و نازانن ئەردۆغان وڵات بەرەو چ ئاقارێك دەبات. هاوكات بڵاوبوونەوەی كۆرۆنا ئەو مەترسییەی هێناوەتە كایەوە كە چالاكییە ئابوورییەكان كەم ببێتەوە.\nلە سەرەتای ساڵی 2019 نرخی 100 دۆلاری ئەمەریكی بە 530 دۆلار ئاڵوگۆڕ دەكرا. لە سەرەتای ئەمساڵیش 100 دۆلار بە 590 لیرە دەفرۆشرا .\nنرخی 100 دۆلاری ئەمەریكی بەرانبەر بە لیرە لە سەرەتای ئەمساڵی 2018، بریتی بووە لە 375 لیرە. ئەو نرخە لە ساڵی 2017 بریتی بووە لە 280 لیرە، لە ساڵی 2015 بریتی بووە لە 266 لیرە و لە ساڵی 2014 نرخەكەی 200 لیرە بووە.\nپێشبینی دەكرێ نرخی لیرە هەر لە ئاستی سەرووی 600 بمێنێتەوە\nلە نزیكەی شەش ساڵی رابردووەوە تا ئێستە نرخی دۆلار بەرانبەر بە لیرە سێ هێندە گرانتر بووە. بەگوێرەی چارت ی XE ، ساڵی 2011 نرخی 100 دۆلار بە 150 لیرە بوو و ئەو نرخە لە ساڵی 2008 بریتی بوو لە 119 لیرە. ئەمەش دەریدەخات لە ماوەی 12 ساڵی رابردوو لیرە پاشەكشەیەكی زۆری كردووە.\nبەگشتی هەموو ساڵیك بڕێك لە نرخی لیرە دابەزیوە و پێشبینی دەكرێ نرخی لیرە هەر لە ئاستی سەرووی 600 بمێنێتەوە و ئەگەر سیاسەتی توركیا گۆڕانكاری بەسەر نەیەت و مەترسییەكانی كۆرۆنا زیاتر ببێت و ئابووری دنیا پاشەكشە بكات، ئابووری توركیا لاوازتر دەبێت و دواجار نرخی لیرەش زیاتر دادەبەزێت.


لە ناو ئارامی شەپۆلەکە دا بیر لە چی دەکەینەوە؟ … – hkkurdistan\nHome 6 ئەرشیفی بابەتەکان 6 لە ناو ئارامی شەپۆلەکە دا بیر لە چی دەکەینەوە؟ …\nلە ناو ئارامی شەپۆلەکە دا بیر لە چی دەکەینەوە؟ …\nلەم ئارامی و بێدەنگیەدا پێویستمان بە بیرکردنەوەیەکی قوڵە، بیرکردنەوەیەک کە بمانگەیەنێتە سەرچاوەی ئەم لاوازیەی کۆمەڵگەی مرۆڤایەتی ئێستا.\nلە کاتێکدا ئێمە هێشتا لە ژماردنی تەرمی سەدان هەزار ئینسانەکانی هاوژینمانداین، ئەوانەی چارەنوسی ئێمەیان بە دەستە باس لە شکستی بازاڕ و ئابوری دەکەن و بیریان تەنیا لەوێیە کە کەی ئێمە بچینەوە سەرکار و ئەوان بازاڕی قازانجیان بگەڕێ؟\nئەم مەبدەئی قازانج کردنە و کەمکردنەوەی خەرجی پیداویستیەکانی تەندروستی و تێکدانی ئاو و هەوا و سروشت لە لایەن ئەم سیستمی ١٪ سەرمایەدارانە ئێمەی توشی ئەم لاوازیەی ئێستا کردووە بەرامبەر بە ڤایرۆسێک ئەبێ لە سایەی ئەم سیستمەدا ژیان و گوزەرانمان بەرەو چ هەڕەشەیەکی تر بێتەوە. ئەمە پرسیارێکە لەبەردەم ٩٩٪ کۆمەڵگەی مرۆڤایەتیدا کە ئێستا لاوازکراوە. ئایا ڕێگەیەک نیە بۆ دەربازبوون لەم لاوازی و ژێردەستەیەی سیستمی کەڵەکەی سەرمایەیە لە دەستی ١٪دا؟\nکۆمەڵگەی مرۆڤایەتی توانایی پاراستنی ژیانی خۆی هەیە، بەڵام ڕێگری لەبەردەم سەرفکردنی ئەو سامانەدا هەیە کە ئەم توانا مادی و زانستیەی قۆرخکردوە. ئەمە ناکۆکی توانایی بەرهەمهێنان و ئەو پەیوەندیەی بەرهەمهێنانەیە کە ڕێگە نادات ئەم بەرهەمە زۆر و زەبەندەی ئەمڕۆ بۆ دابینکردنی پێداویستیەکانی ژیانی ٩٩٪ سەرف بکرێ. ئەمڕۆ بەرهەمەکانمان گیرۆدەی بەهای گۆڕینەوەی سەرمایەن واتە ئەگەر لە بازاڕدا ئەم بەرهەمانە نەکرێنە قازانجی سەرمایەداران ئەوا ئێمە ناتوانین وەک بەهای بەکارهێنانیان بۆ دابینکردنی ژیانمان خاوەنیان بین.\nلەم ئارامی و دانیشتنەماندا لە ماڵەوە با بیر لەو دنیایە بکەینەوە کە دەبێ دروستی بکەین. دەبێ وەک ٩٩٪ خەڵک بیر لە خاڵە هاوبەشەکانمان بکەینەوە و جیاوازیەکانمان بخەینە لاوە. خاڵی هاوبەشی پاراستنی تەندروستی و ژیانمان چیە؟ پاراستنی کار و پاراستنی خانوو و ژینگە و هتد.. ئەگەر توانیمان سامان و سەرمایەی کەڵەکەبووی ئێستا بۆ دابینکردنی ئەمانە مسۆگەر بکەین ئەوا دەتوانین چی تر لە ژێر هەڕەشەی سیستەمی چڕبوونەوەی کۆکردنەوەی سەرمایە لە دەستی ١٪ نەبین. ئەمڕۆ خەڵکی ئەم سەر زەویە هەموومان پێکەوە خەریکین لە هەر وڵاتێکدا بەشێک لە پێداویستیەکانی ژیانی کۆمەڵگەی مرۆڤایەتی بەرهەم دەهێنین و هەمان بەڵا و هەمان چارەنوسی هاوبەشیشمان هەیە، هەربۆیە پێکەوە دەتوانین سیستمی ژیانی هاوبەشمان بگۆڕین. سیستمی چینی سەرمایەداری دەوڵەتی بێ یان نیولیبرالیزمی ئەمریکا و ئەوروپا بێ، پێکەوە سامانی جیهان لە دەستی ١٪ دا دەپارێزن و وەک یەک بەڵا و بێ مافی بەرهەم دەهێنن. پێویستمان بە سیستەمێکی نوێی سۆشیالیستی هەرەوەزی هەیە کە ژیان و بەرژەوەندی و دەسەڵاتی ٩٩٪ بپارێزێ.\nکاتمان هەیە و پێویستە بیر لەم سیستەمە نوێیە بکەینەوە و خۆمان چیتر نەدەینە دەست ئەو شەپۆلە کوێرانە و شێتانەی سیستمی ١٪ سەرمایەداران، کە دەیانەوێ بەم پەتا کوشندانە و بە بێکاری و هەژاری دوای قەیرانەکانیان، لەسەر ژیانێکی مەناعەی سروشتی پەتای مەرگ و نا ئارام و دڵە ڕاوکێی نەبوونی پێداویستی ژیان ڕامان بهێنن.\nکۆمەڵگەی مرۆڤایەتی کە بەردەوامین لە کار و تێکۆشان شایستەی سیستەمێکی دادپەروانەی ژیانین. بێگومان خەونی ئێمە بەو دنیایەوە ئاوا نابێت و سبەینێ کە هاتینە دەرەوە دەزانین کە نابێ ئەم ژیانە پڕ بەهایەمان تەسلیم بەم سیستەمە شێتانەی سەرمایە بکەینەوە و ئارام نەگرین تا دەیگۆڕین.


فێستیڤاڵی نەتەوەكانی ئاسیا لەدانمارك بەڕێوە چوو\nزایینی: ٢٤-٠٦-٢٠١٣ - هەتاوی: ١٣٩٢/٠٤/٠٣ - ١٢:٣٩ تاران قه‌باره‌ی فۆنت:\nكوردستان میدیا: فێستیڤاڵی نەتەوەكانی ئاسیای نیشتەجێ‌لەدانمارك و یەك لەوان نەتەوەی كورد، لەشاری ئاڵبۆرگ بەڕێوە چوو.\nبەپێی هەواڵی ماڵپەڕی كوردستان میدیا، رێكەوتی ١ و ٢ی پووشپەڕ فێستیڤاڵەكە لەچەندین بڕگەی جیاوازدا و تایبەت بە نەتەوەكانی ئاسیایی، وەكوو بەشی موزیك، هەڵپەڕكێ، خواردنی هەركام لەنەتەوەكان و نمایش كردنی كۆمەڵێك كەلوپەلی مێژوویی بەڕێوە چوو.\nلەرۆژی یەكەمی فێستیواڵەكەدا ماڵی كورد وەكوو رێكخراوێكی كولتوری و مەدەنی بەهاوكاری رێكخراوەكانی یەكیەتی ژنان و لاوانی دێمۆكراتی كوردستانی ئێران بە هەڵپەڕكێ و مووزیكی كوردی بەڕێوە برد.\nلەرۆژی دووهەمدا ماڵی كورد بە دروست كردنی چێشتی كوردی و نیشان دانی جلو بەرگ و كۆمەلێك شتی دێرینی كوردەواری بەشدارییان لە فستیواڵەكە دا كرد.\nلەو نێوەدا ماڵی كورد چەند زانیاریەكی لەسەر چوارچێوەی جوغرافیایی كوردستان و مێژوو و كولتوری كورد بە گشتی بە زمانی دانماركی چاپ كردبوو.


هاوڵاتیانی بەرتڵە: ماڵەكانمان تاڵان دەكرێت - اخبار العراق\nاخبار العراق » كوردى » هاوڵاتیانی بەرتڵە: ماڵەكانمان تاڵان دەكرێت\nهاوڵاتیانی بەرتڵە: ماڵەكانمان تاڵان دەكرێت\nیەكەم كۆبوونەوەی ئاینی كرستیانەكان لەبەرتڵە دوای كۆنترۆڵكردنەوەی لەژێر دەستی داعش\nبەهنام شابا شمنی\nدانیشتوانی بەرتڵە ئاشكرایدەكەن، كەرەستە‌و پێویستی ماڵەكانیان روبەڕوی تاڵانی بۆتەوە، لەكاتێكدا ژمارەیەكی زۆر لەهێزە ئەمنیەكان لەو ناوچەیە جێگیربوون.\nناحیەی بەرتڵە لەسنوری پارێزگای موسڵ، دوای زیاتر لەدووساڵ مانەوەی لەژێر دەستی داعش مانگی 10ی ساڵی رابردوو كۆنتڕۆڵكرایەوە لەچوارچێوەی ئۆپەراسیۆنی هێزە عیراقیەكاندا، بەڵام هێشتا زۆرینەی دانیشتوانەكەی نەگەڕاونەتەوە.\nهاوڵاتیانی ئەو ناوچەیە، لەگەڵ كۆنتڕۆڵكردنەوەیەدا سەردانی ماڵەكانی خۆیان كۆكردۆتەوە‌و دەرگای خانووەكانیان داخستووە، بۆ پاراستنی ئەو كەرەستانەی هێشتا مابوون، بەڵام ئەوەش نەیتوانی رێگری لەتاڵانكردن بكات.\nمونهل، دانیشتویەكی ناحیەكە‌و ئێستا لەئاوارەییدا دەژی، بەئامانجی هێنانی كەلوپەلی پێویست سەردانی خانووەكەی كردووە لەبەرتڵە بەڵام بەدەستی بەتاڵ گەڕاوەتەوە.\nئەو بۆ (كەركوك ناو) ئاماژەی بەوەدا كە تووشی سەرسوڕمان بووە كاتێك بینیویەتی شمەكەكانی نێو ماڵەكەی نەماوە‌و دەرگا داخراوەكان كرابوونەوە، لەكاتێكدا لەسەردانی پێشتریدا شتەكان مابوون.\nمونهل دەڵێت تاڵانكردنی ماڵەكەی لەكاتێكدایە، لەو شەقامەی خانووەكەی تێدایە هێزی زۆری ئەمنی تێدایە.\nلەماوەی حوكمڕانی داعش، زۆربەی خانوو و شوێنە ئاینییەكان روبەڕوی وێرانكاری‌و سوتاندن بوونەوە، جگە لەبردن‌و تاڵانكردنی ماڵ‌و سەروەتی خەڵكی ناوچەكە، لەكاتی شەڕی كۆنتڕۆڵكردنەوەشیدا ئەوەندەی تر زیان بەر ناحیەكە كەوتووە.\nئەوەی لەدڵخۆشی خەڵكی ناوچەكەی بۆ كۆنتڕۆڵكردنەوەی ناوچەكەیان كەمكردۆتەوە، بەردەوامی روداوەكانی تاڵانكارییە لە بەرتڵە، بەبێ ئەوەی هیچ كەسێك بەوهۆیەوە دەستگیربكرێت.\nنائومێدی گەورە لای وەسام‌و دایكی بوو، ئەوان بۆ (كەركوك ناو) ئاماژەیان بەوەدا كە سەربازانی نزیك خانووەكەیان هیچ شمەك‌و كەرەستەیەكی لەدار دروستكراویان نەهێشتۆتەوە، “رەنگە بۆ خۆگەرمكردنەوە بەكاریانهێنابێت”.\nبەردەوامی پێشێلكاری‌و روداوەكانی دیكە لەناوچە كۆنتڕۆڵكراوەكان لەكاتێكدایە، حەیدەر عەبادی سەرۆكوەزیران‌و فەرماندەی گشتی هێزە چەكدارەكانی عیراق مانگی رابردوو بڕیاریدا بەپێكهێنانی لیژنەیەكی لێكۆڵینەوە دەربارەی ئەو جۆرە رووداوانە‌و داواشی لەهێزە ئەمنیەكان كرد رێگری بكەن، بەڵام هێشتا دەرەنجامەكانی دیارنییە.\nجەمال، هاوڵاتیەكی دیكەی خەڵكی بەرتڵەیە‌و لەسەردانی پێشتریدا هێزە ئەمنیەكانی لەو ناوچەیە راسپاردووە بۆ پاراستنی ئەو كەرەستە‌و شمەكانەی لەخانووەكەیدا ماونەتەوە، بەڵام وەكو ئەو بە (كەركوك ناو)ی وت لەدوایین سەردانیدا ماڵەكەی بەتەواوی بەتاڵ كرابوو.\nداعش زۆربەی كەنیسە‌و شوێنە ئاینییەكانی لەبەرتڵە وێران كردووە فۆتۆ: رۆیتەرز\nناحیەی بەرتڵە روبەڕوی وێرانكاری زۆر بۆتەوە، زۆربەی فەرمانگە خزمەتگوزارییەكان روخاون، نەبوونی پێویستیەكانی وەكو كارەبا‌و ئاو گەڕانەوەی ئاوارەكانی قورستر كردووە، هەرچەندە بۆتە شوێنی بارەگای زۆربەی هێزە شەڕكەرەكانی موسڵ بەڵام خەڵكەكەی سەرباری ئەوەش جارجارە سەردانی خانووەكانیان كردۆتەوە بۆ دڵنیابوونەوە لەپارێزراوی ماڵ‌و موڵكەكانیان.\nجەلال بەترس، ئەندامی ئەنجومەنی نایحەی بەرتڵە بە(كەركوك ناو)ی وت كە دۆخەكە لەژێر كۆنترۆڵدا نەماوە، سكاڵای هاوڵاتیان لەسەر هەمان بابەت دوبارە بۆتەوە‌و زیادیكردووە، لەئێستادا زۆربەی گەڕەكەكانی ناحیەكە بۆتە فەوزا‌و جێی سەربازی.\nئەو بەرپرسەی بەرتڵە كە خۆیشی ماڵەكەی روبەڕوی پێشێلكاری هێزە سەربازییەكان بۆتەوە، ماوەی جارێك سەردانی ناحیەكە دەكاتەوە‌و ئەو ماڵانە بەسەردەكاتەوە كە خەڵكی تێدانیە‌و داخراون.\nجەلال بەترس دەڵێت “پەیوەندی بەسەركردە سەربازییەكانی بەرتڵە‌و تەنانەت سەركردایەتی باڵاتریشەوە كراوە، بۆ ئەوەی چارەسەری ئەو كێشانە بدۆزنەوە بەڵام هیچ ئەنجامێكی نەبووە”.\nداعش لەناوەڕاستی ساڵی 2014 دەستی بەسەر شاری موسڵ‌و چەندین ناوچەی دەوروبەریدا گرت‌و سێ پێشنیاری خستە بەردەم پێكهاتەی كرستیانەكان، بوون بەئیسلام یان پێدانی جزیە یاخود جێهێشتنی شارەكە، بۆیە هەزاران هاوڵاتی لەنێویاندا لەبەرتڵەوە بەناچاری ئاوارەبوون.\nرائد ئەسحەق، ئەندامی ئەنجومەنی نوێنەرانی عیراق لەپێكهاتەی كرستیان بە (كەركوك ناو)ی وت “ئەو پێشێلكارییانەی لەبەرتڵە روودەدات، بەشێك دەبێت لەتەوەری گفتوگۆكانم لەگەڵ فەریق روكن عەبدولئەمیر یارەڵا فەرماندەی ئۆپەراسیۆنەكانی (واهاتین نەینەوا) كە بڕیارە لەبەغدا كۆببینەوە”.\nناحیەی بەرتڵە، بەدووری 15 كیلۆمەتر دەكەوێتە رۆژهەڵاتی شاری موسڵ‌و دانیشتوانەكەی كە لەپێكهاتەی كرستیانن، زیاتر لەدوو ساڵە ئاوارەی ناوچەكانی هەرێمی كوردستان‌و ناوچەكانی دەوروبەری بوون.


وەزیرانی دەرەوەی ئەمەریکا و چین لە ئەنکۆریچ کۆدەبنەوە\nهەردوو وەزیری دەرەوەی ئەمەریکا و وەزیری دەرەوەی چین لە ئالاسکای ئەمەریکا کۆدەبنەوە، ئەمەش لە یەکەمین کۆبوونەوەدا دوای دەستبەکاربوونی سەرۆک جۆو بایدن، لەمیانەی کۆبوونەوەکەدا دوو وەزیرەکە تاوتوێی ناکۆکیەکانی نێوان دوو وڵاتەکە دەکەن.\nدوانیوەڕۆی ڕۆژی پێنجشەممە وەزیری دەرەوەی ئەمەریکا ئەنتۆنی بلینکن و ڕاوێژکاری ئاسایشی نیشتیمانی ئەمەریکا جەیک سۆلیڤان لەگەڵ باڵاترین بەرپرسی حیزبی شیوعی چین یانگ جیشی و وەزیری دەرەوەی چین وانگ ییدا کۆدەبنەوە.\nشاری ئەنکۆریچ وەکو شارێکی بێلایەن سەیر دەکرێت و باشترین شوێنە بۆ کۆبوونەوەی نێوان ئەمەریکا و چین، کۆبوونەوەکان تاوەکو ڕۆژی هەینی دەخایەنێت.\nبلینکن وتی " زۆر گرنگە هەلێک بڕەخسێت بۆ گفتوگۆکردن بەشێوەیەکی ڕاستەوخۆ و ڕوون و ڕاشکاوانە تاوەکو بۆچوونەکانمان بۆ هاوتاکانمان بسەلمێنین، ئەو ترسانەی پێشووتر باسمان لێوە کردوون هەمان شت دەبێت لە کۆبوونەوە تایبەتەکاندا باسی لێوە دەکەین."\nلەلای خۆیەوە وەزارەتی دەرەوەی چین وتی " سەرجەم بابەتەکان دەخرێنە سەر مێزی گفتوگۆ." بەڵام هۆشیاریدا لەوەی سوورە لەسەر بەرگریکردن لە بەرژەوەندییەکانی چین.\nوتیشی " چین هیچ سازشێک ناکات لەسەر بابەتەکانی پەیوەست بە سەروەری و ئاسایش و بەرژەوەندییەکانیەوە."\nوتەبێژی وەزارەتی دەرەوەی چین داوای لە ئەمەریکا کرد " لە میانەی گفتوگۆکاندا بەشێوەیەکی بونیادنەرانە و ڕاستگۆیانە کار بکات ." دانیشی بەوەدانا کە گفتوگۆکان " بەس نابن بۆ چارەسەرکردنی هەموو کێشەکان."


پەرلەمانى عێراق بەدرێژایی شەوى ڕابردوو تا بەرەبەیانى ئەمڕۆ لەکۆبوونەوەدا بوو، خوێندنەوەى یەکەمى بۆ چەند پڕۆژە یاسایەک کرد و یاساى خانەنشینى یەکگرتووشى پەسەندکرد، ئیمتیازاتى بەرپرسانیشى هەڵوەشاندەوە.\nمحەمەد حەلبوسى سەرۆکى پەرلەمان ڕایگەیاند “لەساڵى 2020 دا 202 هەزار پلەى وەزیفى دەڕەخسێنرێت و بۆ ساڵى 2021 یش 51 هەزار پلەى وەزیفى دەڕەخسێنرێت، دواى ئەوە یاساى خانەنشینى یەکگرتوو جێبەجێدەکرێت”.\nسەرچاوەیەکى پەرلەمانى بە ناس کوردى ڕاگەیاند، دەقى ئەو هەموارەى حکومەت پێشکەشیکردووە لەبارەى یاساى خانەنشینى یەکگرتووەوە، ڕێگریکردووە لە وەرگرتنى دوو موچە لەلایەن هەر توێژێکەوە، بەڵام پەرلەمان هەندێ توێژى جیاکردووەتەوە، لەناویاندا زیاندانیانى پێشووى کەمپى رەفحا.\nپەرلەمان هەر لەکۆوبونەوەکەیدا دەنگیدا لەسەر پێشنیازى یاساى هەڵوەشاندنەوەى ئیمتیازاتى بەرپرسان و سێ سەرۆکایەتییەکە.\nبەپێی یاساکە، نابێت سێ سەرۆکایەتییەکە زیاتر لە پێنج ئۆتۆمبێلیان بۆ تەرخانبکرێت، لەگەڵ چوار ئۆتۆمبێل بۆ جێگرەکانیان، سێ ئۆتۆمبێل بۆ وەزیرەکان، تەرخاننەکردنى هیچ ئۆتۆمبیلێک بۆ پەرلەمانتاران، دوو ئۆتۆمبێل بۆ بریکارى وەزیرەکان، یەک ئۆتۆمبێل بۆ بەڕێوەبەرە گشتییەکان.\nهەروەها یاساکە بەکرێگرتنى فڕۆکەى بۆ سێ سەرۆکایەتییەکە لەخەزێنەى دەوڵەت قەدەغەکردووە، تەنها بۆ وەفدى فەرمى نەبێت، سەرۆکایەتییەکان دەتوانن فڕۆکەى سەرۆکایەتى بەکاربهێنن. لەگەڵ ئەوەشدا ئیفادى بەرپرسان بەرێژەى 50% کەمکراوەتەوە.\nبەپێی یاساکە، سەرجەم فەوجەکانى بەرپرسانى سەرۆکایەتیەکانى پێشوو، وەزیرەکان و کەسایەتییە سیاسییەکان لەساڵى 2003 ەوە تا ئێستا دەخرێنەوە ژێر فەرماندەیی سەرۆک وەزیران و ئەو ژمارەى پاسەوانیان بۆ دیاریدەکات.\nهەر لەکۆبوونەوەکەدا پەرلەمان دەنگیدا لەسەر هەموارى یەکەمى یاساى خانەنشینى یەکگرتوون بە ئامانجى هێنانەدى دادپەروەرى.\nجێگرى سەرۆکى ئەمریکا بەسەردانێک گەیشتە هەرێمى کوردستان\n17:10 شه‌ممه 23 تشرینی دووه‌م 2019


ئه‌نفالستان – ئاگاداری\nئاگاداری بۆ خوێنەرا ن ونوسەران و هەر بەرێزێکی تر کە بابەت بۆساڵنامەو ماڵپەڕی ئەنفالستان دەنێرێت، تکایە ڕەچاوی ئەم خاڵانەی خوارەوە بکەن بەپێجەوانەوە دەرفەتی بڵاوکردنەوەی بابەتەکانتان کەم دەبێتەوە :\nنوسینەکانتان بەفۆنتی یونی کورد نوسرابێت و خاڵبەندو هەڵەبڕ کرابن، دوا تێکستی پاکنوسکراومان بۆ بنێرن .\nجگەلە بابەتی تایبەت (بەجینۆساید) ئەنفالستان بابەتی تربڵاوناکاتەوە.\nئەگەر بابەتەکانتان پێشتر لە شوێنێکی تر بڵاوکرابووەوە لە ئەنفالستاندا بڵاوناکرێتەوە مەگەر بابەتێکی تایبەت بێت، لەوەها حاڵێکیشدا پێویستە بنوسرێت لەچ شوێنێکی تر بڵاوکراوەتەوە .\nئەنفالستان هیچ بابەتێک بڵاو ناکاتەوە نابابەتی بێت و هێرشی بۆسەر کەسایەتی ترو ئەوانی دی تێدابێت و کەرامەت شکێن و ڕوشێنەربێت. چونکە پێمانوایە باشترین ڕێزگرتن لە قوربانیانی جینۆساید رێزگرتنە لەکەرامەت وبێرورای ئەوانی دی .\nهیچ کۆنە بەعسیەک مافی ئەوەی نیە بابەت لەئەنفالستاندا بڵاوبکاتەوە، هەرکەسێکی لەو شیوەیە هەتا ئەوکاتە بابەتەکەی پاریزراوە کە لەگوماندا ماوەتەوەو بەڵگەی سەلمێنەر لەبەردەستدانەبێ، دوای ساغ بوونەوەی بەعسی بوونی هەر کەسێک بابەتەکانی لە ئەنفالستان بلۆک دەکرێن .\nخوازیارین دەستەواژەی کارەسات بۆناسینەوەی تاوانەکان لە نوسینەکانتان لابەرن و خۆتانی لێ بپاریزن بەپێچەوانەوە لە ئەنفالستاندا لادەبرێن، لەبەرئەوەی بڕوامان وایە هەموو تاوانێک کارەسات دەخوڵقێنێ بەڵام مەرج نیە هەمووکارەساتێک تاوان بێت. بەواتایەکی تر هەموو کارەساتێک قوربانی هەیە، بەلام جەلادو تاوانباری نیە . بۆیە دەشێت هەر روداوێکی سروشتی بەکارەسات ناوبەرین وەک لافاوو بومەلەرەزەو ئاگرکەوتنەوە . بەڵام تاوان خەسڵەتەکانی جیاوازن فاکتەرو ئەنجامدەرانی شایانی لێپێچینەوەو سزادانن .\nئەنفالستان پێشگری “پاشماوە” بۆ مرۆڤ بەتایبەتیش بۆ کەسوکاری ئەنفال بە نارەوا دەزانێت، خوازیارین نوسەران و چالاکوانانی مافی مرۆڤ خۆیان لەو زمانە هەژارە بپارێزن، بەپێچەوانەوە لە ئەنفالستاندا (پاشماوەی ئەنفال) لادەبرێت و لەبری وشەی شایستە دادەنێت ، بۆیە پێویستە نوسەرانی ئەنفالستان بەزمانێکی شایستە لەگەڵ کەسوکاری ئەنفالکراوان بنوسن و بدوێن .\nهەموو نوسەرێک بەرپرسیارێتی یاسایی بابەتەکەی لە ئەستۆ دەگرێت وئەنفالستان لێی بەرپرسیارنیە.


سەرۆکی ئەمەریکا ستراتیژیەتی نوێی بەرگری ئاسمانی وڵاتەکەی ڕاگەیاند و دەڵێت دەبێت ئەمەریکا سیستەمێکی نوێی بەرگری هەبێت کە هیچ سیستەمێکی دیکە لە جیهاندا پـێی نەگاتەوە.\nسەرۆک ترامپ ئەمڕۆ پـێنجشەممە سەردانی وەزارەتی بەرگری کرد و لەوێ لەگەڵ پاتریک شاناهان وەزیری بەرگری بە وەکالەت و هەموو کاربەدەستان و ئەفسەرانی باڵا لە وەزارەتەکە کۆبووەوە بە مەبەستی تاووتوێکردنی ئەم ستراتیژیـیە نوێـیە.\nسەرۆک ترامپ گوتی 6 گۆڕانکاری گەورە لە ستراتیژیـیەتی بەرگری موشەکی ئەمەریکا دەکرێت، لەوانە دەبێت لە پـێش هەموو شتێکەوە بۆ بەرگریکردن لە خەڵکی ئەمەریکا بێت، ئەوەش پـێویستی بە 20 بنکەی نوێی بەرگری ئاسمانی هەیە لەگەڵ ڕادار و ئامێری نوێی بەدیکردنی موشەک، وە دەبێت ئەو سیستەمی بەرگریـیە هەموو شارێکی ئەمەریکا بپارێزێت.\nگوتیشی سەنگی دەخەنە سەر بەدیهێنانی تەکنەلۆجیای نوێ، چونکە جیهان گۆڕانکاری بەسەردا دێت، بۆیە دەبێت ئەمەریکا خێراتر گۆڕانکاری بکات تاوەکو هەمیشە لە پـێشەوە بێت.\nباسی لە ئێران کرد و گوتی سێشەممەی ڕابردوو تاقیکردنەوەیەکی ئاسمانی کرد، ڕاستە شکستی هێنا، بەڵام زانیاری گرنگی لە ڕێگەیەوە بۆ ئاشکرابووە. گوتیشی ئەگەر شکستی نەهێنایە ئەوا دەیتوانی موشەکی کیشوەر بڕ دروستبکات کە بگاتە ئەمەریکا، ئەمەش نابێت ڕووبدات.\nسەرۆک ترامپ گوتیشی نابێت ئەمەریکا هەمان ئەو موشەکانەی پـێشوو دروستبکاتەوە یان گۆڕانکاریـیەکی بچوکیان تیایدا بکات، بەڵکو دەبێت بە چەندان هەنگاو لە پـێش هەموو جیهانەوە بێت.\nجەختی لەوەش کردەوە کە دەبێت وڵاتەکە لە هەموو جۆرە موشەکێک پارێزراوبێت، ئەمەش پـێشتر کاری بۆ نەکراوە. لەگەڵ ئەوانە دەبێت لە واڵایی ئاسمانیش کاربکرێت بۆ پاراستنی وڵاتەکە.


ستۆدیۆکانی مارڤڵ Marvel Studios - ماڵپەڕی تەلارساز\nستۆدیۆکانی مارڤڵ Marvel Studios\nگروپی کراوە · 5 ئەندام\nلە بارەی ئەم گروپەوە\nئەم گروپە تایبەتە بەوانەی شەیدای کارەکانی ستۆدیۆکانی مارڤڵن، هەواڵ و چالاکیەکانیان.\nچی تازە هەیە لەم گروپە دا\nخەڵات جەلال وەڵامی دانا بۆ Darin لە سەر بابەتێکی لە ستۆدیۆکانی مارڤڵ Marvel Studios's forums_forum_31\nمارڤڵ زیاد لەوەی کە کۆمیک بوکەکانی (Comic Books) زۆر ناوازە و بەناوبانگن لە گەڵیشیدا بەردەوار کارەکتەری نوێ دیزاین دەکات. بەڵام لە ئێستادا ستۆدیۆکانی مارڤڵ لە پێشەنگایە لە کاری VFX و CG دا، واتە مارڤڵ ستۆدیۆیەکی ناوازەی بواری CG ەو زۆر کۆمپانیا گرێبەستیان لە گەڵ دەکات بۆ ئەو مەبەستە، بە پێچەوانەی DC ەوە کا تەیبەتە بە کۆمپانیای وۆرنەر برۆس و تەنها بۆ ئەوان کار دەکات لە بەر ئەوەی خاوەندارێتیەکەی دەگەڕێتەوە بۆ خۆیان.\nDarin پەیوەندی کردوە بە گروپەوە 7 کانونی یەکەمی 2017\nسەرمەد وەڵامی دانا بۆ Sokar لە سەر بابەتێکی لە ستۆدیۆکانی مارڤڵ Marvel Studios's forums_forum_31\nدەست خۆش سۆکار، زۆر ڕاستە، بەڵام بە ڕای من بلاک پانسەر کارەکتەرێکی زۆر بەهێز نابێت.\n6 کانونی یەکەمی 2017\nSokar ناوه‌ڕۆكی دانا لە بەشی ستۆدیۆکانی مارڤڵ Marvel Studios's forums_forum_31\nبلاک پانزەر (Black Panther) دوایین کاری ستۆدیۆکانی مارڤڵ کە وا بڕیارە فیلمەکەی لە مانگی ٢ی ٢٠١٨ بڵاو بکرێتەوە . بە ڕای من کارەکتەری بلاک پانزەر تا ڕادەیەک جیاوازترە لەوانی تر و تا ڕادەیەکی زیاتر لە سوپەرمان دەچێت کا یەکێکە لە کارەکتەرە سەرکەوتوەکانی DC، بەوەی کە ئەمیش لە کەوکەبێکی ترەوە دێت و توانایی لە ڕادەبەدەری هەیە و لە خانەوادەی شاهانەیە و هتد. بە پێی کۆمیکەکە ناوی ڕاستەقینەی (T'Challa) یەو باڵای 182سم و کێشی ٢٠٠ پاوەندە. تواناییەکەشی لە ڕوی فیزیکیەوە پەرەی بە خۆی داوە و بووە بە SuperHuman وەک سوپەرمان. ترایلەری فیلمەکە: نازانم ئێوە ئەڵێن چی ...\n4 کانونی یەکەمی 2017\nSokar پەیوەندی کردوە بە گروپەوە 4 کانونی یەکەمی 2017\nدابان ناوه‌ڕۆكی دانا لە بەشی ستۆدیۆکانی مارڤڵ Marvel Studios's forums_forum_31\nدەستخۆشیتان لێ دەکەم ، بیرۆکەی زیاد کردنی گروپەکان بۆ ماڵپەڕ و هەم بیرۆکەکەی کاک سەرمەدیش بە دانانی گروپێکی لەو شێوەیە کارێکی زۆر جوانە و زیاتر ماڵپەڕەکە گشتگیرتر دەکات. دەستتان خۆش بێت و سەرکەوتوو بن.\n3 کانونی یەکەمی 2017\nپەیوەندی کرد لە 3 کانونی یەکەمی 2017\nپەیوەندی کرد لە 4 کانونی یەکەمی 2017\nپەیوەندی کرد لە 7 کانونی یەکەمی 2017


کتێبخانه‌ی کوردی به‌رهه‌می بۆ تازه‌لاوان نییه/نووسه‌ره ڕاسته‌قینه‌کان خه‌ریکه ده‌خنکێن - Mehr News Agency\n15 kewçêrê 2018 - 10:25\nNews Code 22401\nچالاکێکی بواری چاپی کتێب:\nکتێبخانه‌ی کوردی به‌رهه‌می بۆ تازه‌لاوان نییه/نووسه‌ره ڕاسته‌قینه‌کان خه‌ریکه ده‌خنکێن\nبه‌رپرسی بڵاڤگه‌ی مانگ به ئاماژه به هه‌ژاری کتێبخانه‌ی کوردی له به‌شی تازه‌لاوان پێیوایه ئێستا ئه‌وه‌نده نووسه‌ر سه‌ریهه‌ڵداوه که نووسه‌ره ڕاسته‌قینه‌کان خه‌ریکه ده‌خنکێن.\nهادی کیا، چالاکی بواری چاپ و بڵاوکردنه‌وه‌ی کتێب و به‌رپرسی بڵاڤگه‌ی مانگ له دیمانه له‌گه‌ڵ هه‌واڵنیری مێهر وتی: بڵاڤگه‌کان ده‌بێ فیلته‌ریان بۆ خۆیان هه‌بێت و هه‌ر بابه‌تێک که گه‌یشته ده‌ستیان چاپی نه‌که‌ن. چونکوو هه‌موو شتێک شایانی ئه‌وه نییه چاپ بکرێت.\nئه‌و ڕه‌خنه‌شی گرت که هه‌ندێ له بڵاڤگه‌کان هه‌ر بابه‌تێک بگاته ده‌ستیان چاپی ده‌که‌ن و وتی: ئه‌و کاره نه‌ک ته‌نیا خه‌سار له بڵاڤگه‌کان ده‌دات؛ ئێستا ئه‌وه‌نده نووسه‌ری زیاد کردووه و هه‌ر که‌سێک دێت و ڕه‌شنووسه‌کانی چاپ ده‌کرێت که به راستی ئه‌مه بووته هۆی ئه‌وه‌ی که نووسه‌ره ڕاسته‌قینه‌کان له ژێر هوروژمی ئه‌و هه‌موو بابه‌ته بێ ناوه‌ڕۆکانه‌دا خه‌ریکه ده‌خنکێن.\nوتیشی: کتێب فرۆش و بڵاوکه‌ره‌وه‌کانی ئێمه زۆربه‌یان کتێب خوێن نین و کتێب ناناسن و ته‌نیا وه‌ک کاڵایه‌کی بازرگانی سه‌یری کتێب ده‌که‌ن و به دوای قازانج و سوودی مادی زیاتره‌وه‌ن .\nکیا رایگه‌یاند: ئێمه ده‌بێ کتێب خوێن دروست بکه‌ین ئه‌وه سه‌رمایه‌یه بۆ ئێمه‌ی بڵاوکه‌ره‌وه و کتێب فرۆش، ده‌بێ خوێنه‌ر دروست بکه‌ین که بگه‌ڕێته‌وه لامان و دووباره کتێب بکڕێت نه‌ک وه‌ک دووکانداری سه‌یری ئه‌م کاره بکه‌ین.\nهادی کیا سه‌باره‌ت به چالاکی بڵاڤگه‌ی مانگ وتی:ئیمه له ۴ ساڵی ڕابردووه‌وه ده‌ست به کار بووین. ۱۶۰ بابه‌ت کتێبمان چاپ کردووه و ۱۵ بابه‌تی دیکه کتێبمان له چاپ خانه‌کانه که مانگێکی دێته بازاڕ. له بواری ئه‌ده‌بیاتی منداڵان، گه‌وره‌ساڵان و زانستی مرۆڤی کار ده‌که‌ین.\nجه‌ختیشی کرد که به‌شێکی زۆری کاره‌کانمان ئه‌ده‌بیاتن، پلانمان هه‌یه گرینگی زیاتریش بده‌ینه به‌شی ئه‌ده‌بیاتی منداڵان و تازه‌لاوان. ئێستا به‌شێکی منداڵانمان به ناوی ئه‌ستێره و به‌شی تازه‌لاوانمان به ناوی ئاسۆ کردووه‌ته‌وه چونکوو به راستی کتێبخانه‌ی کوردی به‌شی تازه‌لاوانی به‌تاڵه.\nکیا له‌باره‌ی ئاستی کتێبخانه‌ی کوردیه‌وه وتی: پێم وایه کتێبخانه‌ی کوردی له چاو کتێبخانه‌کانی گه‌لانی دیکه‌ی جیهان زۆر خاڵی و به‌تاڵه و که‌مایه‌سی زۆره و زۆر هه‌ژاره و له به‌شی تازه‌لاوان(نه‌وجه‌وان) دا زۆر هه‌ژارتره و ده‌توانین بڵێین هیچی نییه. بۆ وێنه منداڵێک کاتێک ته‌مه‌نی له خوێندنه‌وه تیتیل و بی بیل ده‌رئه‌چێ ئیتر کتێبمان نییه بیده‌ینه ده‌ستی که له‌گه‌ڵ ته‌مه‌نی ئه‌ودا هاوڕێژ بێت تا کاتێک گه‌وره ده‌بێت. واتا بۆ چه‌ندین ساڵ له نێوان منداڵی تا گه‌وره ساڵی کتێبخانه‌ی کوردی کتێبی نییه بۆ منداڵه‌کانی ئێمه.\nله‌باره‌ی ئاستی کتێب خوێندنه‌وه له کوردستان وتی: له‌م وڵاته‌دا زۆر شت هۆکارن بۆ ئه‌وه‌ی خه‌ڵک کتێب نه‌خوێندرێته‌وه. به‌شێکی زۆری ئه‌وه‌یه که باوک و دایکانی ئێمه زۆربه‌یان نه‌خوێنه‌وار بوون و ئێمه‌یان له‌گه‌ڵ کتێب ڕانه‌هێناوه، سیسته‌می فێرکاری و بارهێنانی ئه‌م وڵاته‌ش زۆر تاوانباره له‌وه‌ی خه‌ڵک کتێب ناخوێننه‌وه چونکوو باسی کتێب و کتێب خوێندن هه‌ر له سیسته‌می بارهێنانی ئێراندا نییه و مامۆستایانی قوتابخانه‌کان زۆربه‌یان خۆیان هه‌ر کتێب ناخوێننه‌وه و فێری منداڵیش ناکه‌ن کتێب بخوێنێته‌وه.\nئاماژه‌شی دا که هۆکاری به‌شێک له کتێب نه‌خوێندنه‌وه‌ی ئێمه په‌یوه‌ندی به باری ئابووری خه‌ڵکه‌وه هه‌یه به‌ڵام چاپه‌مه‌نی و بڵاڤگه‌کانیش تاوانیان هه‌یه له‌مباره‌وه و کتێبی بێ ناوه‌ڕۆکی زۆر چاپ ده‌بێت که خوێنه‌ر دڵسارد ده‌کاته‌وه و ڕایناکێشێت.


په‌رتوکا پیرۆز » گالاتیا » به‌شێ 3\nراستداری (بێگونەهی) ب رێكا دەستووری یان باوەریێیە؟\nگەلی گالاتیایی یێن بێئاقل، كێ سەرێ هەوە تژی كریە؟ چنكو مرنا عیسایێ مەسیح بۆ هەوە هند ب زەڵالی هاتیە راگەهاندن، هەروەكو هەوە ب چاڤێن خۆ دیتبیت كو ئەو یێ ل خاچێ دای.\nمن دڤێت ئەز ڤی تشتی ب تنێ ژ هەوە بزانم: ئایا هەوە گیانێ خودێ[a] ب رێكا كریارێن دەستووری وەرگرتییە یان ژی ب رێكا باوەریئینانێ ب وێ مزگینیا هەوە بهیستی؟\nتا ڤی رادەی هوین د بێئاقلن؟ ئایا پشتی هەوە ب گیانێ خودێ دەست پێ كری، ئێدی دێ ب هێزا خۆ[b] تەمام كەن؟\nئایا ئەو هەمی ئازار هەوە ژ قەستا كێشان؟ ئەگەر ب راستی ژ قەستا بن!\nئەوێ گیانێ پیرۆز ددەتە هەوە و حنێران[c] د ناڤ هەوە دا دكەت، ما ڤێ چەندێ ژ ئەنجامێ كریارێن دەستووری یان ژی ژ ئەنجامێ بهیستن و باوەریێ دكەت؟\nوەكو ئیبراهیمی «باوەر ژ خودێ كر، ئەڤە ژی بۆ وی وەكو راستداری هاتە هژمارتن.»[d]\nئەڤجا بزانن كو ئەوێن باوەریێ دئینن، ئەون كوڕێن ئیبراهیمی.\nنڤیسارا پیرۆز هەر ژ كەڤن دا دیتبوو كو خودێ دێ مللەتێن نەجوهی ب باوەریێ راستدار هژمێریت و وێ پێشوەخت مزگینی دا ئیبراهیمی و گۆتێ: «هەمی مللەت ب رێكا تە دێ هێنە بەرەكەتدار كرن.»[e]\nژ بەر هندێ ئەوێن باوەریێ دئینن، ل گەل ئیبراهیمێ باوەردار دهێنە بەرەكەتداركرن.\nهەمی ئەوێن پشتا خۆ ب كارێن دەستووری گەرم دكەن، د نفرین لێكرینە، چنكو یا هاتیە نڤیسین: «نفرین لێ كریە یێ بێكێماسی هەمی تشتێن د پەرتووكا دەستووری دا هاتینە نڤیسین ب جهـ نەئینیت و كار پێ نەكەت.»[f]\nئاشكرایە كو كەسەك ل نك خودێ ب دەستووری ناهێتە راستداركرن[g] ، چنكو «یێ راستدار دێ ب باوەریێ ژیت.»[h]\nدەستوور نە ب باوەریێیە، لێ «هەر كەسێ ڤان تشتان ب جهـ بینیت، دێ پێ ژیت.»[i]\nمەسیح پێخەمەت مە كەفتە بن نفرینێ و هۆسا ئەم ژ نفرینا دەستووری رزگار كرین، چنكو یا هاتیە نڤیسین: «نفرین لێ كریە، هەر كەسێ ل سەر دارەكی بهێتە هەلاویستن.»[j]\nئەڤ چەندە چێبوو، دا ب رێكا مەسیح عیسای بەرەكەتا ئیبراهیمی بگەهیتە مللەتێن نەجوهی، كو ب رێكا باوەریێ ئەم گیانێ پیرۆز یێ سۆزپێدای وەرگرین.\nسۆزا خودێ دایە ئیبراهیمی و دەستوور\nگەلی خویشك و برایان، ئەز دێ نموونەیەكێ ژ ژیانا رۆژانە بۆ هەوە ئینم: ئەگەر پەیمانا مرۆڤەكی یا پەسەندكری بیت، كەس نەشێت وێ ژ كار بئێخیت یان ژی ل سەر زێدە بكەت.\nئەڤجا سۆز بۆ ئیبراهیمی و دویندەها[k] وی هاتنە دان. نابێژیت: «و بۆ دویندەهێن تە» هەروەكو بۆ گەلەكان بیت، لێ بۆ ئێكی: «و بۆ دویندەها تە»[l] ، كو ئەو ژی مەسیحە.\nمەبەستا من ئەڤەیە: دەستوورێ پشتی چوار سەد و سیهـ ساڵان هاتیە دانان[m] ، پەیمانا خودێ یا ژ بەرێ وەرە پەسەندكری ژ كار نائێخیت، داكو سۆزێ بهەلوەشینیت،\nچنكو ئەگەر میرات گرێدایی دەستووری با، ئەو گرێدای سۆزێ نەدبوو، لێ خودێ ب رێكا سۆزێ ژ كەرەما خۆ دایە ئیبراهیمی.\nئەڤجا بۆچی دەستوور هاتە دانان؟ ئەو ژ بۆ دیاركرنا سەرپێچیان هاتە زێدەكرن، تاكو ئەو دویندەهـ بهێت یا خودێ سۆز دایێ. دەستوور ب رێكا فریشتەیان و ل سەر دەستێ ناڤبەینكارەكی[n] هاتیە دانان.\nلێ ناڤبەینكارەك نە پێدڤیە، ئەگەر پەیمان ژ لایێ ئێكێ ب تنێ ڤە دهێتە دان، ل ڤێرێ ئەو ئێكێ پەیمان دای خودێیە.\nپا دەستوور دژی سۆزێن خودێیە؟ حاشا! چنكو ئەگەر دەستوورەك هاتبا دانان كو بشێت ژیانێ بدەت، دا ب دروستی راستداری ل دویڤ دەستووری بیت.\nلێ نڤیسارا پیرۆز هەمی تشت ل بن دەستهەلاتا گونەهێ كرینە دیل، داكو باوەردار ژ بەر باوەریا خۆ ب عیسایێ مەسیح، سۆزێ وەرگرن.\nبەری هاتنا ڤێ باوەریێ، ئەم ل بن دەستێ دەستووری د گرێدای بووین، د دەستەسەر بووین هەتا دیاربوونا وێ باوەریا كو دا هێت.\nهۆسا دەستووری ئەم پەروەردە دكرین هەتا عیسایێ مەسیح هاتی، دا ب رێكا باوەریێ، راستدار بهێینە هژمارتن.\nلێ پشتی باوەری هاتی، ئێدی ئەم نە ل بن دەستێ پەروەردەكەرینە.\nد ئێكبوونا ل گەل مەسیح عیسای دا، هوین هەمی ب رێكا باوەریێ كوڕێن خودێنە،\nچنكو هەوە هەمیان، یێن ب رێكا تافیركرنێ[o] ل گەل مەسیحی بووینە ئێك، مەسیح كریە بەر خۆ.\nئێدی چ جوداهی د ناڤبەرا جوهیەكی و یونانیەكی، یان بەنیەكی و ئازادەكی، یان نێرەكی و مێیەكێ دا نینە، چنكو هوین هەمی د ئێكبوونا ل گەل مەسیح عیسای دا ئێكن،\nئەڤجا ئەگەر هوین یێن مەسیحی بن، هۆسا هوین دویندەها ئیبراهیمینە و ل گۆر سۆزێ میراتگرن.\na. 3:2 q گیانێ خودێ: ئانكو گیانێ پیرۆز*. ل فەرهەنگۆكێ بنێڕە.\nb. 3:3 q هێزا خۆ: ئانكو سرۆشتێ خۆ یێ لەشكانی.\nc. 3:5 q حنێر: ب عەرەبی ‹معجزة›\nd. 3:6 دەستپێكرن 15:6\ne. 3:8 دەستپێكرن 12:3؛ 18:18\nf. 3:10 گۆتارا مووسای 27:26\ng. 3:11 ئانكو: بێگونەهكرن\nh. 3:11 د شیان دایە هۆسا ژی بهێتە وەرگێڕان: ئەوێ ب باوەریێ بهێتە راستدار كرن، ئەو دێ ژیت. بنێڕە حەبەقوق 2:4\ni. 3:12 پەرستن و پیرۆزی 18:5\nj. 3:13 گۆتارا مووسای 21:23\nk. 3:16 q دویندەه: نەسل یان زوڕیەت\nl. 3:16 دەستپێكرن 12:7؛ 13:15؛ 24:7\nm. 3:17 دەركەفتن 12:40\nn. 3:19 ب عەرەبی ‹وسيط›\no. 3:27 q تافیركرن: ئانكو ژێراڤكرن، نیشانە كو وی كەسی باوەری ب مەسیحی ئینا. ل فەرهەنگۆكێ بنێڕە تافیركرن*.\nگالاتیا به‌شێ 4


رێگەی پەیوەندی ١٥٠ گوندی پارێزگای کوردستان داخرا - Mehr News Agency\n2 avrêlê 2019 - 08:28\nNews Code 25842\nبە هۆی داکردنی بەفر؛\nرێگەی پەیوەندی ١٥٠ گوندی پارێزگای کوردستان داخرا\nداکردنی بەفر کە لە دوو شەوی ڕابردووەوە لە پارێزگای کوردستان دەستی پێکردووە، بۆتە هۆی داخرانی رێگەی پەیوەندیی ١٥٠ گوند لە شارە جۆراوجۆرەکانی ئەو پارێزگایە.\nبە ڕاپۆرتی ئاژانسی هەواڵی مێهر، داکردنی بەفر و باران بە هۆی ئەو شەپۆلە نوێیەی کە لە دوو رۆژی ڕابردووەوە هاتۆتە ناو پارێزگای کوردستانەوە، بۆتە هۆی داخرانی رێگەی پەیوەندیی ١٥٠ گوند لە شارە جۆراوجۆرەکانی ئەو پارێزگایە.\nبە گوێرەی پێشبینییەکانی ئیدارەی کەش و هەواناسیی کوردستان ئەو شەپۆلە لە داکردن تا کۆتایی حەوتە بە شێوەیەکی بەرفراوان درێژەی دەبێت.\nسەرۆکی ناوەندی بەڕێوەبەریی ئیدارەی گشتیی رێگەوبانی پارێزگای کوردستان لەوبارەیەوە وتی: داکردنی بەفر لەم دوو شەوەدا رێگەی ١٥٠ گوندی پارێزگای کوردستان بە تایبەت گوندەکانی سەر بە شارەکانی سنە، قوروە، دێولان و کامیارانی داخستووە.\nدانش زەندی بە ئاماژە بە داخرانی رێگەی سنە – هەمەدان وتیشی: لە ئێستادا هاتوچۆ لە جادە سەرەکییەکانی پارێزگای کوردستان تەنیا بە زنجیرەوە مومکینە و بە هۆی ئاستی داکردنەکان گەردەنەی هەمەکەسی لە مەودای نێوان هەمەدان و قوروە داخراوە و هێزەکانی رێگەوبان خەریکی کردنەوەی رێگاکانن.\nهەروەها عیسا گەوهەری سەرۆک پۆلیسی رێگەی کوردستان داوای لە شۆفیرەکان کرد کە لە هاتوچۆی ناپێویست لە جادەکانی پارێزگا خۆ بپارێزن و ڕایگەیاند: بە ئاوردانەوە لە ئاستی داکردنی بەفر و تەم ومژ لەو جادەگەلە هاتوچۆ زۆر سەخڵەتە.


سەروەری یاسا…زانست +\n2020-01-26 13:59 319 جار بینراوە کۆمێنت\nیەكێ لەدانیشتنەكانماندا لەگەڵ ژمارەیەك لەنووسەرو سیاسەتمەدار لەشاری (ریاز)ی پایتەختی سعودیە، باس لەوەكرا چۆن دەتوانرێ سنوورێك بۆ ئەو هەموو نەهامەتی‌و ئاڵۆزییەی ڕۆژهەڵاتی ناوەڕاست دابنرێت، هەر یەكێ لەئامادەبووان بەكورتی بیروڕاو سەرنجی خۆی بۆ دانانی ئەو سنورە خستە ڕوو. كاتێ نۆرەش هاتە سەر من بە كورتی وتم:\n-تەنیا بەدوو ڕێگا دەتوانین سنوورێك بۆ ئەو هەموو شەڕو گۆڕانكارییە تراجیدییانە دابنێن، ئەویش سەروەری یاساو… زانستە. وتیان: حەز دەكەین زیاتر شیتاڵی بكەیت.\nوتم: لەهەر شوێنێك یاسا سەروەرو پیادە بكرێت، دادگا سەربەخۆ بێت گەلان پێشكەوتوون، ئارامیش باڵی بەسەر وڵاتدا كێشاوە، چونكە یاسا بەشێكی بنەڕەتی ژیانی هەر كۆمەڵگاێكەو ئەرك‌و فەرمانەكان دیاری دەكات. ئەوسا دادگا بەیەكسانی‌و بێ ئەملاو ئەولا دادوەری لەگەڵ هەموو كەسێك دەكات، بێ جیاوازی لەهەموو كێشەو كەموكوڕی‌و لادانێك دەكۆڵێتەوەو بڕیاری خۆی دەدات، بەڵام لێرەدا مەبەستمان لەو یاسایانە نییە دكتاتۆرەكان بەئارەزوو‌و بۆ بەرژەوەندی خۆیان دەریدەكەن. مەبەستمان لەیاسایەكە ستاندارتی نێو نەتەوەیی هەبێت‌و پیادە بكرێت. لەو حاڵەتەدا بەڕێوەبەرێكی پۆلیسی شار. دەتوانێ ئیدارەی گەورەترین كۆمەڵگا بدات. بۆ نموونە یاسا لەسەردەمی مەلیك (ئیدریس السنوسی) لە لیبیا بە باشترین شێوە پەیڕەو دەكرا. لە سەردەمی پاشایەتی عێراق كەس پێویستی بە ناسینی وەزیری ناوخۆ یان بەڕێوەبەری هەواڵگری نەبوو، چونكە ئەفسەرێكی پۆلیس دەسەڵاتی جێ بە جێ كردنی یاسای هەبوو.\nبوونی ئەو هەموو نا ئارامی‌و نەهامەتیانەی ئەمڕۆ لەعێراق‌و لیبیا‌و یەمەن‌و سوریاو….هتد هەیە هەموو بۆ نەبوونی سەروەری یاسا بۆ سەربەخۆ نەبوونی دادگا دەگەڕێتەوە.\nخاڵی دووەم: زانستە. ئێمەی (عەرەب) شەش سەد ساڵە لە دوای (ابن خلدون) كەسێكی ترمان لە ئاستی ئەو نەدیوە. ساڵ نیە لە وڵاتانی ڕۆژئاوا كتبێك لەسەر (ابن خلدون) دەرنەچێت. هەتا ئێستاش بەرهەمەكانی ئەو زانایە سەرچاوەیەكی گرنگی زانستی كۆمەڵایەتی‌و مێژووە. هەر كەسێك بەرهەمەكانی بخوێنێتەوە هەست بەوە دەكات. لەبەردەم زاناو دانایەكی نموونەیی ئەو تۆیە كە زۆر سەختە لە شێوەی دووبارە بێتەوە. بەڵام لەلایەكی تریشەوە ئەمە شكستی گەلی عەرەبە، لەو شەش سەد ساڵەی دوای مردنی (ابن خلدون) یەكێكی لە شێوەی ئەو دروست نەبۆتەوە. زۆران هاتن‌و ڕۆیشتن، زۆران باسی فەلسەفەو زانست‌و شتیان كرد. بەڵام هیچ كامێك لەوانە لە دووبارە كردنەوە بەولاوە شتێكی نوێیان نەوت.\n((خوایە…! زیاتر لە سەد ساڵە رۆژهەڵاتی ناوەڕاست بە كوردستانیشەوە بۆتە مەڵبەندی كودەتاو شەڕو پێشێل كردنی یاساو گۆمی خوێن. بۆتە مەڵبەندی نەمانی متمانە لە نێوان گەلان‌و مرۆڤەكان. گێڕانەوەی ئارامی‌و بەیەكەوە ژیانیش لە دەست (بەندە)كانت دەرچووە. بەڵكو بە گەورەیی خۆت… لەبەر خاتری گیانی ملیۆنان هاوڵاتی‌و ژن‌و مناڵ‌و پیر. یاساو زانست لەم ناوچەیە بەرقەرار بكەیت)).\n+سمیر عطالله. لە گۆشەكەی خۆی لە ڕۆژنامەی (الشرق الاوسط) وای نووسیبوو.


بایدن هۆشیاری دەداتە ئەنجامدەرانی هێرشەکەی کابوڵ\nی مانگی هه‌شـت ٢٧, ٢٠٢١\nسەرۆکی ئەمەریکا جۆو بایدن بەڵێنیدا لەسەر ئەوەی ئەمەریکا تۆڵە لەوانە دەکاتەوە کە بەرپرس بوون لە تەقینەوەکانی فڕۆکەخانەی کابوڵ و وتی داوای لە وەزارەتی بەرگری ئەمەریکا کردووە پلانێک دابڕێژێت بۆ وەڵامدانەوەیان.\nلێدوانەکانی بایدن چەند کاتژمێرێک دوای هێرشە خۆکوژییەکانی چەکدارانی داعش هات لە فڕۆکەخانەی کابوڵ کە تیایدا 85 کەس کوژران و 13 سەربازی ئەمەریکی لەنێو کوژراوەکاندا بوون.\nڕێکخراوی داعش لە ئەفغانستان و پاکستان کە پێشتر دژی هێزەکانی ئەمەریکا لە عێراق و سوریا شەڕیکردووە، بەرپرسیارێتی هێرشەکانی ڕاگەیاند.\nبایدن لە کۆشکی سپی وتی " لەبیری ناکەین، لێتان خۆش نابین. دەتاندۆزینەوە و دەبێت باجەکەی بدەن."\nبەڵێنیشیدا گواستنەوەی هاوڵاتیان لە فڕۆکەخانەی کابوڵ بەردەوام بێت.\nوتی " ڕێگە نادەین تیرۆریستان دوورمان بخەنەوە لە ئەرکەکانمان. ڕێگەیان نادەین ئەرکەکانمان ڕابگرن. بەردەوام دەبین لە گواستنەوەی هاوڵاتیان."\nبایدن وتی داوای لە فەرماندەکانی سوپای ئەمەریکا کردووە پلانی ئەرکێک دابنێن بۆ لێدانی ڕابەران و دامەزراوە و چەکدارانی ڕێکخراوی داعشی ئەفغانستان و پاکستان، وتی " خۆمان ڕێگەیەک دەدۆزینەوە بۆ لەناوبردنیان، بەبێ ئەرکێکی سەربازی گەورە."\nبایدن بە دەنگێکی خەمبارەوە قسەی دەکرد کاتێک باسی لەو " پاڵەوانە " ئەمەریکیانە کرد کە کوژراون. فەرمانیکرد ئاڵاکانی سەر کۆشکی سپی و باڵەخانە گشتیەکانی سەرانسەری وڵاتەکە بۆ نیوە نزم بکرێتەوە، وتی " ئەمڕۆ ڕۆژێکی سەخت بوو."\nسەرۆک وتی بە سوپای ئەمەریکای وتووە " هەرچیەکتان پێویستە، ئەگەر پێویستتان بە هێزی زیاترە ئەوا مۆڵەتتان پێدەدەم."\nبایدن بەرگری لە بڕیارەکەی کرد بۆ کشانەوە لە ئەفغانستان، ئاماژەی بەوەدا لە کۆتاییدا ئەو بەرپرسە لەوەی ڕوودەدات. هەروەها ئەوەشی خستەڕوو هەندێک لە بەرپرسیارێتیەکان لەسەر شانی سەرۆکی پێشووی ئەمەریکا دانۆڵد ترامپە کە لە ساڵی 2020 دا لەگەڵ تاڵیباندا ڕێکەوت بۆ کشانەوەی هێزەکانی ئەمەریکا لەو وڵاتەدا.\nوتی متمانەی بە تاڵیبان نەکردووە بەڵام لە بەرژەوەندی تاڵیبانە ڕێگە بدات گواستنەوەی هاوڵاتیان بەردەوام بێت.\nوتەبێژی کۆشکی سپی جێن ساکی وتی ئەمەریکا " کاریگەرییەکی گەورەی ئابووری هەیە بەسەر تاڵیبانەوە، کە لەژێر سزاکانی ئەمەریکا و نەتەوە یەکگرتووەکاندان."


ئەرسەلان هیدایەتی بۆ تێپەڕاندنی ماوەی زیندانییەکەی، خۆی بە زیندانی کرماشان ناساند – چاونیوز\nچاونیوز: ڕۆژی یەکشەممە ٣٠ی خەرمانان، ئەرسەلان هیدایەتی، چالاکی مەدەنیی خەڵکی قوروە، بۆ تێپەڕاندنی ماوەی زیندانییەکەی خۆی بە زیندانی دیزڵاوای کرماشان ناساند.\nبەپێی هەواڵی گەیشتوو بە چاونیوز، ئەو چالاکە مەدەنییە شەوێک پێشتر بە بڵاوکردنەوەی فیلمێک لە لاپەڕەی ئینیستاگرامییەکەی خۆیدا ڕایگەیاند کە بۆ جێبەجێکردنی حوکمی چوار مانگ زیندانییەکەی ڕەوانەی زیندانی دیزڵاوای کرماشان دەکرێت.\nحوکمی ٣٦ مانگ زیندانیی چوار چالاکی فەرهەنگیی کورد بە ناوەکانی “شەهریار تەهماسبی” خەڵکی کرماشان، “ئەردەشیر موسەوی” خەڵکی کرماشان، “مستەفا باقری ئاشنا” خەڵکی کەنگاوەر و “ئەرسەلان هیدایەتی” خەڵکی قوروە، ١٦ مانگ زیندانیان بەسەر دا سەپاوە.\nشایانی باسە کە لقی ٢ی دادگای ئینقلابی شاری کرماشان بە سەرۆکایەتیی دادوەر “شارۆخ مورادی” بە تۆمەتی “پڕوپاگەندە دژی نیزام و پێکهێنانی گرووپ بە مەبەستی تێکدانی ئاسایشی گشتیی” ئەو حوکمەی بەسەر ئەو چوار چالاکە مەدەنییەدا سەپاند.\nجێگای ئاماژەیە ڕۆژی پێنجشەممە ١٤ی پووشپەڕی ساڵی ٩٧، “شەهریار تەهماسبی، ئەردەشیر مووسەوی و مستەفا باقری ئاشنا”، لەلایەن هێزە ئەمنییەتییەکانەوە دەسبەسەر کران و “ئەرسەلان هیدایەتی” ڕۆژی هەینی ١٥ی پووشپەڕی هەمان ساڵ دەسبەسەر کرا.\nشایانی باسە کە لە ماوەی دەسەڵاستداریی دوو ڕێژیمی حاکم بەسەر ئێراندا واتە پاشایەتی و ئاخوندی بەردەوام هەوڵی سڕینەوەی ناسنامەی کوردیی کرماشان و خەڵکەکەی دراوە بەڵام نەک هەر نەیانتوانی پیلانەکەیان جێبەجێ بکەن بەڵکوو ئەو پارێزگایە ئەگەر زیاتر لە پارێزگاکانی دیکەی کوردستان هەستی کوردایەتی و نیشتمانپەروەریی تێدا نەبێ کەمتریش نییە بۆیە ڕێژیم زۆر هەستیارە بە چالاکییە نیشتمانی و کوردییەکانی ئەو پارێزگایە.\nئەرسەلان، هیدایەتی، کرماشان، زیندان، چاونیوز\t2020-09-22\nتاگەکانی بابەتئەرسەلان، هیدایەتی، کرماشان، زیندان، چاونیوز


15/4/2021 10:40 AM\nئەمڕۆ گونجاو نییە بۆ ئەنجامی واژۆی گرێبەستە بازەرگانی و ئابورییەکان، ئایدیاکانی ئێوە قەبوڵ ناکرێن. دڵسارد مەبن لە داهاتودا چارەسەر دەبێت. ئەمڕۆ خۆتان بە ئەرکەکانی ماڵەوە سەرقاڵ کەن. لە ژیانی سۆزداریتان ئەمڕۆ ڕۆژێکی باشە.\nئەگەری ئەوە هەیە ئەمڕۆ لەگەڵ هاوکارانت توشی گرفت بیت. پشودرێژ بە و هەوڵبدە سەرپەرشتی کات بکەیت، هەوڵ بدە ئەم پاش نیوەڕۆیە لەگەڵ خانەوادەکەت بیت.\nلەوانەیە لەبەر دواکەوتنی گەشتێک کە خۆت بۆ ئامادە کردبوو دڵگران بیت، جێی نیگەرانی نییە چونکە تەنیا کاتەکەی دواکەوتوە. ئێستا کاتی نییە بەرەوڕووی گرفتە ئابورییەکان بیتەوە. پەیوەندیت لەگەڵ خۆشەویستەکەت زۆر باشە و خۆشحاڵ بە.\nلەوانەیە لەگەڵ یەکێک لەهاوکارانت تووشی خراپ لێکتێگەیشتن بیت، هەوڵبدە ئارام بیت و لەگەڵیدا بگەیتە سازان. ئەمڕۆ کێشەی زۆر دێتە پێشەوە، ئارامی خۆت بزر مەکە و خۆت لە توڕەیی بپارێزە.\nئەگەری ئەوە هەیە کە هاوبەشی ژیانت لەبەر ئەنجامنەدانی ئەرکەکانت لێت دڵگران بێت، هەوڵ بدە دۆخەکە ئارام بکەیتەوە، ئەمشەو هەواڵی خۆش دەگاتە دەستت، دەربارەی کارێک کە بیری لێدەکەیەتەوە.\nخۆشەویستەکەت لە پێویستی تۆ بە ئازادی تێناگات و توشی خراپ تێگەیشتن بووە. بیرۆکەکانی خۆت بە ڕوونی باس بکە و خۆت لە دەمەقاڵە بپارێزە. ئەگەر ئەمڕۆ بانگهێشتی هاوڕێکانت کراویت، بەهیچ شێوەیەک قەبوڵی مەکە. هەوڵبدە دۆخی دەرونی خانەوادەکەت هاوسەنگ کەیتەوە.\nئەمڕۆ ڕۆژێکی باشە بۆ پلانە ئابورییەکانت، دەرفەتێکی باشە بۆ باشترکردنی دۆخی ئابوریت. ئەو پاش نیوەڕۆیە بەتەمای لەگەڵ هاوڕێکانت بڕۆیەتە دەرەوە و درەنگ بگەڕێیتەوە بۆ ماڵ، بەم هۆکارەش لەگەڵ یەکێک لە ئەندامانی بنەماڵەکەت توشی کێشە دەبیت. هەوڵبدە زیاتر سەرنج بدەیتە ویستەکانی هاوبەشی ژیانت.\nئەگەر ڕەخنەیان لێت گرت، خۆت کۆنتڕۆڵ بکە، دەرفەتێکی باشە بۆ سەرکەوتن لە کارە ئابورییەکانت. هەوڵبدە لەئاست خۆشەویستەکەت لێبوردە بیت، ئەمڕۆ دیارییەکت بۆ دێت لەلایەن ناسیاوێکەوە و ئەبێتە هۆی خۆشحاڵیت.\nلەوانەیە ئەمڕۆ هەستی نزیکەکانت بریندار بکەیت، ئارامی خۆت بپارێزە، ئەگینا کاریگەری نەرێنی دەبێت لەسەر تەندروستیت. ئەمڕۆ بڕە پارەیەک ئەگاتە دەستت، لەگەڵ هاوبەشی ژیانت باسی بکە و پلان دابنێن بۆ شێوەی خەرجکردنی. پێدەچێت خانووەکەتان پێویستی بە نوێژەنکردنەوە بێت، دڵنیابە کەمتەرخەم نیت لەئاستی.\nهەستە جیاوازەکان ئازارت ئەدات. زیاتر سەرنج بدە ئەو قسانەی دەیکەیت. هاوکات خۆت سەرقاڵی چەندین کاری جیاواز مەکە. ئەم پاش نیوەڕۆیە هەستێکی باشترت دەبێت و لەگەڵ خانەوادەکەت کاتێکی خۆشت لەپێشە.\nلەوانەیە ئەمڕۆ کەسێکی گرنگ ببینیت کە لەداهاتوودا دەرفەتێکی ئابوریت بۆ فەراهەم دەکات. بڕوات بە هەستی شەشەم هەبێت و خۆت بپارێزە لە وڵامی یەکجارەکی. راوێژی خۆشەویستەکەت وەربگرە.\nلەوانەیە ناچار بیت گەشتە دیاریکراوەکەت لەبەر کێشەی سەلامەتی دوابخەیت. نیگەران مەبە! تەنیا بە رجیمێکی ساکار چارەسەر دەبێت. ئێستا کاتێکی گونجاوە بۆ ژیانی خۆشەویستیت و ئەتوانن کاتێکی خۆشتان بەیەکەوە هەبێت.\nپه‌یوه‌ندی نزیك سه‌یركردنی ته‌له‌فزیۆن و چاوكزی منداڵان\nشه‌ربه‌تێكی به‌سوود بۆ ئه‌و كه‌سانه‌ی په‌ستانی خوێنیان به‌رزه\nهاورده‌ی شوتی و كاڵه‌ك قه‌ده‌غه ده‌كرێت